
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 962 


26 Ιουλίου 2001 


ΑΠΟΦΑΣΕΙ Σ 

Αριθ. 9302 

Έγκριση της αριθμ. 8/2001 απόφασης του Διοικητικού 
Συμβουλίου της Δημοτικής Επιχείρησης Ύδρευσης - 
Αποχέτευσης του Δήμου Αγιός του Ν. Λάρισας, περί 
καταρτίσεως και ψηφίσεωςτου Οργανισμού Εσωτερι¬ 
κής Υπηρεσίας της Επιχείρησης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του Ν. 1069/80 περί κινήτρων για την 
ίδρυση Επιχείρησης Ύδρευσης και Αποχέτευσης. 

β) Του άρθρου 6 παρ. 14 του Ν. 2307/95 περί προσαρ¬ 
μογής νομοθεσίας αρμοδιότητας Υπουργείου Εσωτερι¬ 
κών στις διατάξεις για τη Νομαρχιακή Αυτοδιοίκηση και 
άλλες διατάξεις. 

γ) Του άρθρου 1 παρ. 27του Ν. 2503/97 περί διοίκησης, 
οργάνωσης, στελέχωσης της Περιφέρειας, ρυθμίσεως 
θεμάτων για την Τοπική Αυτοδιοίκηση. 

δ). Του άρθρου 1 παρ. 2ατου Ν. 2469/97. 

2. Τις διατάξεις του Π.Δ. 73/1997 με το οποίο συστήθη- 
κε η ενιαία Επιχείρηση Ύδρευσης - Αποχέτευσης με την 
επωνυμία «Κοινή Επιχείρηση Ύδρευσης - Αποχέτευσης 
Αγιάς» Ν. Λάρισας (ΦΕΚ 65/τ.Α'/2.5.97). 

3. Την αριθμ. 8/2001 απόφαση Διοικητικού Συμβουλίου 
της προαναφερομένης Επιχείρησης περί καταρτίσεως 
και ψηφίσεως του Οργανισμού Εσωτερικής Υπηρεσίας 
της Επιχείρησης. 

4. Την αριθμ. 62/2001 απόφαση του Δημοτικού Συμβου¬ 
λίου του Δήμου Αγιάς στην οποία διατυπώνεται η σύμφω¬ 
νη γνώμη του. 

5. Τα λοιπά στοιχεία του φακέλου, αποφασίζουμε: 

Εγκρίνουμε την αριθμ. 8/2001 απόφαση του Διοικητικού 

Συμβουλίου της Δημοτικής Επιχείρησης Ύδρευσης - 
Αποχέτευσης Αγιάς περί καταρτίσεως και ψηφίσεως του 
Οργανισμού Εσωτερικής Υπηρεσίας (ΟΈΎ.) της Επιχεί¬ 
ρησης και οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΑΠΟΧΕΤΕΥΣΗΣ ΑΓΙΑΣ (Δ.Ε.Υ.Α.Α.) 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΕΦΑΛΑΙΟ Α' 

ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
Άρθρο 1 

Περιεχόμενο Οργανισμού 

Ο Οργανισμός Εσωτερικής Υπηρεσίας (ΟΈΎ.) της Δη¬ 
μοτικής Επιχείρησης Ύδρευσης - Αποχέτευσης Αγιάς ρυθ¬ 
μίζει τα ζητήματα που αφορούν την οργάνωση, τη σύνθε¬ 
ση, τις αρμοδιότητες καιτη λειτουργία των υπηρεσιώντης, 
του αριθμού των οργανικών θέσεων του τακτικού προσω¬ 
πικού κατά υπηρεσία, τηντοποθέτηση στις θέσεις, σύμφω¬ 
να με τις ειδικότητες και ανάλογα με τις ανάγκες της υπη¬ 
ρεσίας, τον τρόπο πρόσληψης και απόλυσης, τις αποδο¬ 
χές, την πειθαρχική ευθύνη και γενικά κάθε θέμα που έχει 
σχέση με την υπηρεσιακή κατάσταση και τα δικαιώματα 
του απασχολούμενου προσωπικού και τις υποχρεώσεις 
της Επιχείρησης προς το προσωπικό που από την πρόσλη¬ 
ψή του αποδέχεται τον ΟΈΎ. ως εργασιακή σχέση. 

ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 
Άρθρο 2 

Διοικητικό Συμβούλιο 

Η Επιχείρηση διοικείται από το Διοικητικό Συμβούλιο η 
σύνθεση και οι αρμοδιότητες του οποίου καθορίζονται 
από τις διατάξεις του Π.Δ. 73/1997 «Σύσταση Κοινοτικής 
Επιχείρησης Ύδρευσης - Αποχέτευσης Αγιάς», από τις 
διατάξεις του Ν. 1069/1980, όπως αυτές τροποποιήθηκαν 
με τον Ν. 2307/1995, και τον Ν. 1416/1997 και από τις δια¬ 
τάξεις του Π.Δ. 410/1995, όπως αυτές ισχύουν κάθε φορά. 

Οιειδικότερες αρμοδιότητες του Διοικητικού Συμβουλί¬ 
ου καθορίζονται από τη σχετική νομοθεσία και τον παρό¬ 
ντα ΟΈΎ. της Επιχείρησης. Υπό την άμεση εποπτεία, κα¬ 
θοδήγηση και έλεγχο του Διοικητικού Συμβουλίου βρί¬ 
σκονται ο Διευθυντής, το προσωπικό του Γραφείου 
στήριξης του Διοικητικού Συμβουλίου και το προσωπικό 
των υπηρεσιώντης Επιχείρησης. 

Άρθρο 3 

Διάρθρωση των Υπηρεσιών της Επιχείρησης 

1. Διεύθυνση Ύδρευσης - Αποχέτευσης Δήμου Αγιάς 

2. Τμήμα Διοίκησης - Οικονομικού 

3. Τμήμα Τεχνικών Υπηρεσιών 

4. Γραφείο Στήριξης Διοικητικού Συμβουλίου 

ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 4 

Αρμοδιότητες της Διεύθυνσης Ύδρευσης - 
Αποχέτευσης Δήμου Αγιάς 

Στις αρμοδιότητες της Διεύθυνσης ανήκουν: Ο συντονι¬ 
σμός και ο έλεγχος ολόκληρου του προσωπικού της Επι¬ 
χείρησης, καθώς και η άμεση συνεργασία της με το Διοι¬ 
κητικό Συμβούλιο για την εκπλήρωση του σκοπού της Επι¬ 
χείρησης. 

Ειδικότερα στις αρμοδιότητες της Διεύθυνσης ανήκουν: 

Η κατάρτιση του ετήσιου προγράμματος κατασκευής, 
επέκτασης και συντήρησης των δικτύων ύδρευσης - απο¬ 
χέτευσης και των συναφών με αυτά εγκαταστάσεων. 

Η κατάρτιση του ετήσιου προγράμματος επενδύσεων 
για το επόμενο οικονομικό έτος, καθώς και τα επόμενα 
τέσσερα (4) οικονομικά έτη, υποδεικνύοντας και τις πη¬ 
γές χρηματοδότησης. 

(Τα ως άνω προγράμματα υποβάλλονται προς έγκριση 
από το Διοικητικό Συμβούλιο δύο τουλάχιστον μήνες πριν 
από την έναρξη της περιόδου που αφορούν). 

Η κατάρτιση του προϋπολογισμού Εσόδων - Εξόδων 
της Επιχείρησης δύο μήνες τουλάχιστον πριν από την 
έναρξη κάθε έτους με τη βοήθεια των τμημάτων της Επι¬ 
χείρησης. 

Η κατάρτιση, σε συνεργασία μετοτμήμαΔιοίκησης - Οι¬ 
κονομικού του ετήσιου απολογισμού και της έκθεσης πε¬ 
πραγμένων της Επιχείρησης μέσα σε τρεις μήνες από τη 
λήξη του έτους. 

Η κατάρτιση των αναγκαίων αναμορφώσεων και τροπο¬ 
ποιήσεων στα προγράμματα κατασκευής έργων και στον 
ετήσιο προϋπολογισμό Εσόδων - Εξόδων, με τη βοήθεια- 
συνεργασία των αρμοδίων τμημάτων της Επιχείρησης. 

Ο έγκαιρος προγραμματισμός των παραγγελιών από 
τις διάφορες υπηρεσίες όλων των αναγκαίων υλικών λει¬ 
τουργίας των εγκαταστάσεων και εκτέλεσης των διαφό¬ 
ρων έργων, όπως και ο έλεγχος για την ποιότητα και τις τι¬ 
μές αυτών, σύ μφωνα με τις αποφάσεις και εντολές του Δι¬ 
ευθυντή και του Διοικητικού Συμβουλίου. 

Η εκτέλεση των αποφάσεωντου Διοικητικού Συμβουλίου. 

Ο έλεγχος της καθημερινής εργασίας της Επιχείρησης, 
η άσκηση της εποπτείας επί της διεξαγωγής των εργα¬ 
σιών κάθε υπηρεσιακής μονάδας και η διοίκηση του προ¬ 
σωπικού. 

Η Διεύθυνση, δια του Διευθυντή της Επιχείρησης ειση- 
γείται στο Διοικητικό Συμβούλιο: 

- Την ανάθεση μελετών, έργων και προμηθειών και του 
τρόπου εκτέλεσης αυτών, σύμφωνα με τις ισχύουσες δια¬ 
τάξεις. 

- Την εκποίηση ή εκμίσθωση κινητών ή ακινήτων πραγ¬ 
μάτων που ανήκουν στην Επιχείρηση. 

- Την έγερση αγωγών, την άσκηση ενδίκων μέσων ή την 
παραίτηση απ’ αυτά και την επιδίωξη συμβιβασμών. 


- Τη σύναψη δανείων. 

- Τη συμμετοχή φυσικών ή νομικών προσώπων ή οργα¬ 
νισμών Τοπικής Αυτοδιοίκησης ή Επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιότη¬ 
τα, όπως και τον καθορισμό των όρων συμμετοχής. 

- Τη λήψη των κατάλληλων μέτρων για την ασφάλεια 
των εργαζομένων της Επιχείρησης, καθώς και για την τή¬ 
ρηση των διατάξεων της εργατικής νομοθεσίας. 

- Όλα τα προς συζήτηση θέματα. 

Ο Διευθυντής της Επιχείρησης αποφασίζει: 

- Για την εκτέλεση προμηθειών και ανάληψη υποχρεώ¬ 
σεων, εάν η συνολική δαπάνη δεν υπερβαίνειτο ποσό που 
προβλέπει η σχετική νομοθεσία. 

- Για την τοποθέτηση του προσωπικού στις προβλεπό- 
μενες από την επιχείρηση θέσεις. 

- Γ ια την χορήγηση αδειών στο προσωπικό της Επιχεί¬ 
ρησης, κατόπιν των εισηγήσεων των αρμοδίων κατά περί¬ 
πτωση προϊσταμένων. 

Ο Διευθυντής της Επιχείρησης: 

- Θεωρεί και υπογράφει τα εντάλματα πληρωμών και τις 
ημερήσιες ταμειακές καταστάσεις της Επιχείρησης 

- Υπογράφει όλα τα έγγραφα υπηρεσιακού χαρακτήρα 

- Ασκεί όλες τις άλλες αρμοδιότητες και εξουσίες που 
ορίζονται από τη διέπουσα την Επιχείρηση νομοθεσία, 
τους άλλους εσωτερικούς κανονισμούς αυτής και αυτές 
που εκχωρεί προς αυτόν το Διοικητικό Συμβούλιο ή ο 
Πρόεδρος του Διοικητικού Συμβουλίου 

- Καλεί υποχρεωτικά τουλάχιστον μία φορά τις πρώτες 
ημέρες κάθε μήνα, αλλά και όσες φορές το κρίνει σκόπι¬ 
μο τους προϊσταμένους των Τμημάτων και Γραφείων, 
προκειμένου να ενημερωθεί γιατην πορεία των εργασιών, 
να συντονίσει τις εργασίες, να επιλύσειτυχόν διοικητικά ή 
τεχνικά προβλήματα και να ενημερώσει αυτούς για τη 
μελλοντική πορεία της Επιχείρησης 

• Όταν απουσιάζει ή κωλύεται αναπληρώνεται από άλ¬ 
λο προϊστάμενο τμήματος με απόφαση του Προέδρου 
του Διοικητικού Συμβουλίου της Επιχείρησης 

Άρθρο 5 

Αρμοδιότητες του Τμήματος Διοίκησης - Οικονομικού 

Στις αρμοδιότητες του Τ μήματος ανήκουν: 

α) Γενικά 

- Η σύνταξη του προϋπολογισμού της Επιχείρησης. 

- Η σύνταξη του Ισολογισμού - Απολογισμού και των πό¬ 
σης φύσης οικονομικών καταστάσεων της Επιχείρησης. 

- Η εφαρμογή της διαδικασίας της ετήσιας απογραφής 
των πάσης φύσης περιουσιακών στοιχείων της Επιχείρη¬ 
σης, η οποία πρέπει να συντελείται μέσα σε ένα μήνα από 
τη λήξη του ημερολογιακού έτους. 

- Η εισήγηση για τις δυνατότητες επενδύσεων, καθώς 
και για την Τιμολογιακή Πολιτική της Επιχείρησης. 

- Η εισήγηση για την κατάρτιση τωντροποποιήσεωντου 
προϋπολογισμού της Επιχείρησης και την κανονική τήρη¬ 
σή τους, την κατάρτιση μηνιαίων και τριμηνιαίων ταμια¬ 
κών προϋπολογισμών, καθώς και την κατάρτιση μηνιαίων 
προϋπολογιζομένων εισπράξεων και πληρωμών. 

- Η καλή εξυπηρέτηση των καταναλωτών. 

- Η παρακολούθηση της αποδοτικότητας του προσωπι¬ 
κού του τμήματος και η σύνταξη των εκθέσεων ατομικής 
αξιολόγησης. 

- Η σύνταξη, ο έλεγχος και η υπογραφή των ενταλμάτων 
πληρωμής και τωνγραμματίων είσπραξης, καθώς και των 
δικαιολογητικών που τα συνοδεύουν. 

- Ο καθημερινός έλεγχοςτουταμείου και η φροντίδα για 
τη σωστή χρηματοοικονομική διαχείριση αυτού και η 
φροντίδα ώστε να υπάρχουν μικρά ταμειακά υπόλοιπα. 

- Ο έλεγχος και η παρακολούθηση της ομαλής είσπρα¬ 
ξης όλων των απαιτήσεων της Επιχείρησης. 

- Η φροντίδα για την κανονική είσπραξη και έγκαιρη 
απόδοση των λογαριασμών Δημοσίου, των Ασφαλιστικών 
Ταμείων και λοιπώντρίτων. 

- Η φροντίδα για την απορρόφηση πιστώσεων και χρη¬ 
ματοδοτήσεων και την ενημέρωση του Διευθυντή για την 
πορεία αυτών. 

- Η χρησιμοποίηση οποιουδήποτε από το προσωπικό 
του τμήματος για την εκτέλεση κάθε άλλης συναφούς με 
την ειδικότητά του εργασίας ανάλογα με τις ανάγκες που 
παρουσιάζονται. 

- Η συμμετοχή του προϊσταμένου στις συνεδριάσεις του 
Διοικητικού Συμβουλίου εφόσον το ζητήσει ο Πρόεδρος. 

Τον Προϊστάμενο του τμήματος όταν λείπει ή απουσιά- 
ζειή κωλύεται τον αναπληρώνειο Προϊστάμενος του τμή¬ 
ματος Τεχνικών Υπηρεσιών ή άλλος υπάλληλος οριζόμε¬ 
νος από τον Πρόεδρο του Διοικητικού Συμβουλίου. 

β) Διοικητικά 

- Τα θέματα του προσωπικού που εργάζονται στην Επι¬ 
χείρηση. 

- Η σύνταξη και διεκπεραίωση της αλληλογραφίας. 

- Όλα τα υπηρεσιακά θέματα που αφορούν το τακτικό 
και με σύμβαση προσωπικό της Επιχείρησης όπως: 

Η παρακολούθηση της υπηρεσιακής κατάστασης του 
προσωπικού και η εισήγηση για κάθε θέμα που αναφέρε- 
ται σε αυτή είτε αυτεπάγγελτα, είτε με αίτηση του ενδια¬ 
φερομένου, είτε γιατί νεώτερες διατάξεις επέφεραν με¬ 
ταβολές στην κατάσταση αυτή και η έκδοση των απαραι¬ 
τήτων βεβαιώσεων. 

Η τήρηση μητρώου - ευρετηρίου ατομικών φακέλων για 
όλο το προσωπικό αδιακρίτως σχέση εργασίας. 

Η μέριμνα για την πιστή εφαρμογή του ωραρίου εργα¬ 
σίας. 

Ο προγραμματισμός της υπερωριακής απασχόλησης 
του προσωπικού. 

Η μέριμνα για τη χορήγηση κανονικών αδειών, αναρρω- 
τικών, άνευ αποδοχών, γονικών, συνδικαλιστικών, κύησης 
και φοιτητικών και η τήρηση ενημερωμένου αρχείου. 

Η επιμέλεια για κάθε θέμα που αναφέρεται σε έξοδα κί¬ 
νησης, παράστασης ή οδοιπορικά του συνόλου του προ¬ 
σωπικού της Επιχείρησης. 

Η τήρηση της διαδικασίας για την πρόσληψη εποχιακού 
προσωπικού, η σύνταξη των σχετικών συμβάσεων και η 
μέριμνα για την αναγγελία πρόσληψης καιλήξηςτων συμ¬ 
βάσεων. 

Η έκδοση βεβαιώσεων που έχουν σχέση με την υπηρε¬ 
σιακή κατάσταση του προσωπικού. 

Η τήρηση του βιβλίου ποινών. 

- Η μέριμνα για την παραλαβή και διεκπεραίωση της πό¬ 
σης φύσης αλληλογραφίας της Επιχείρησης. 

- Η επιμέλεια για την καταχώρηση της εισερχόμενης και 
εξερχόμενης αλληλογραφίας στα βιβλία πρωτοκόλλου 
και το συσχετισμό των εγγράφων. 


- Η διαχείριση του γενικού αρχείου αλληλογραφίας και 
πρωτοκόλλου της Επιχείρησης σε ηλεκτρονική μορφή. 

- Η αποστολή και λήψη ΡΑΧ. 

- Η σύνταξη και δακτυλογράφηση της αλληλογραφίας 
της Επιχείρησης. 

- Η μέριμνα για τη λειτουργία των γραφείων της Επιχεί¬ 
ρησης (προστασία, θέρμανση, φωτισμός, καθαριότητα 
κ.λπ.). 

γ) Οικονομικά. 

- Η παρακολούθηση και διεκπεραίωση όλων των οικο¬ 
νομικών θεμάτων της Επιχείρησης. 

- Η έγκαιρη παροχή στοιχείων του προϋπολογισμού, 
του ισολογισμού και του απολογισμού στον προϊστάμενο 
του τμήματος. 

- Η τήρηση και παρακολούθηση των μεταβολών της νο¬ 
μοθεσίας για τις ασφαλιστικές διατάξεις όλων των ασφα¬ 
λιστικών οργανισμών σε συνεργασία με τον προϊστάμενο 
του τμήματος. 

- Η σύνταξη μισθολογικών καταστάσεων 

- Η έκδοση των ετήσιων βεβαιώσεων αποδοχών του 
προσωπικού. 

- Η τήρηση οικονομικών και στατιστικών στοιχείων. 

- Η έκδοση χρηματικών ενταλμάτων πληρωμών 

- Η είσπραξη και απόδοση υπέρ τρίτων κάθε κράτησης, 
φόρων και χαρτοσήμων 

- Η παρακολούθηση Φ.Π.Α. 

- Η σύνταξη του προϋπολογισμού, ισολογισμού, απολο¬ 
γισμού, γενικής εκμετάλλευσης και αποτελεσμάτων χρή¬ 
σης 

- Η παρακολούθηση και εκτέλεση του ετήσιου προϋπο¬ 
λογισμού 

- Η τήρηση των υπό του νόμου προβλεπομένων βιβλίων 
εσόδων - εξόδων και η κατάρτιση των μηνιαίων και ετή¬ 
σιων λογαριασμών Εσόδων - Εξόδων 

η Η ενέργεια γιατο σύνολο των εισπράξεων-πληρωμών 
της Επιχείρησης 

Άρθρο 6 

Αρμοδιότητες του τμήματος Τεχνικών Υπηρεσιών 

Στις αρμοδιότητες του τμήματος ανήκουν: 

α) Γ ενικά 

- Η διοίκηση, παρακολούθηση, ο έλεγχος και η εποπτεία 
για την εκπόνηση των μελετών και την εκτέλεση των έρ¬ 
γων της Επιχείρησης. 

- Η έγκαιρη προμήθεια των υλικών για την κατασκευή 
και συντήρηση των οικοδομικών εγκαταστάσεων και των 
δικτύων ύδρευσης και αποχέτευσης. 

- Ο ορισμός από τους τεχνικούς υπαλλήλους της Επι¬ 
χείρησης των επιβλεπόντων και τους βοηθούς τους για 
κάθε έργο. 

- Η έγκριση του χρονοδιαγράμματος εργασιώντων έργων 
και η θεώρηση των λογαριασμώντων αναδόχωντων έργων. 

- Η άσκηση όλων των αρμοδιοτήτων της Διευθύνουσας 
Υπηρεσίας που καθορίζονται από τους ισχύοντες κάθε 
φορά νόμους για την εκτέλεση δημοσίων έργων. 

- Η κατανομή και ο συντονισμός των μεταφορικών μέ¬ 
σων, των μηχανημάτων και των έργων που εκτελούνται με 
τον καθορισμό της προτεραιότητας. 

- Η παρακολούθηση της αποδοτικότητας του τεχνικού 
τμήματος και η σύνταξη των εκθέσεων ατομικής αξιολό¬ 
γησης. 

- Η σύνταξη των όρων συγγραφής υποχρεώσεων και 
των όρων των διακηρύξεων των διαγωνισμών που αφο¬ 
ρούν την προμήθεια υλικών, εργαλείων και μηχανημάτων 

- Η εισήγηση στο Διευθυντή για την ανάγκη εκμίσθωσης 
μηχανημάτων, μεταφορικών μέσων κ.λπ. 

- Η κατάρτιση του ετησίου προγράμματος κατασκευής, 
επέκτασης και συντήρησης των δικτύων ύδρευσης - απο¬ 
χέτευσης και των συναφών με αυτά εγκαταστάσεων (Τε¬ 
χνικό Πρόγραμμα). 

- Η κατάρτιση του προγράμματος επενδύσεων για το 
επόμενο έτος και η έγκαιρη υποβολή του στο Διευθυντή 
της Επιχείρησης. 

- Η παροχή στο Διευθυντή των απαραιτήτων στοιχείων 
για την κατάρτιση του ετήσιου προϋπολογισμού εσόδων 
και εξόδων. 

- Η παροχή για κάθε επόμενο τρίμηνο στο τμήμα Διοί¬ 
κησης - Οικονομικών των απαραιτήτων πληροφοριών για 
τις κατά μήνα απαιτούμενες δαπάνες προς αντιμετώπιση 
τωνπληρωμώνεκτέλεσηςτωνέργωντου προγράμματος. 

- Ο έλεγχος και η θεώρηση των τεχνικών μελετών, κα¬ 
θώς και η πιστοποίηση των έργων. 

- Η λήψη των κατάλληλων μέτρων για την ασφάλεια των 
εργαζομένων. 

- Η μέριμνα για την εφαρμογή των αποφάσεων του Διοι¬ 
κητικού Συμβουλίου, σ’ ότι αφορά την ασφάλεια της ερ¬ 
γασίας. 

- Η ευθύνη για τη διαφύλαξη των χρησιμοποιουμένων 
από το τμήμα των τεχνικών μέσων, όπως μηχανημάτων, 
φορητών εργαλείων, μεταφορικών μέσων, επιστημονι¬ 
κών οργάνων, σκευών, επίπλων κ.λπ. 

Τον προϊστάμενο του τμήματος όταν λείπει ή απουσιά¬ 
ζει ή κωλύεται τον αναπληρώνει ο προϊστάμενος του τμή¬ 
ματος Διοίκησης - Οικονομικού ή άλλος υπάλληλος ορι¬ 
ζόμενος από τον Πρόεδρο του Διοικητικού Συμβουλίου. 

β) Λειτουργία και συντήρηση των δικτύων ύδρευσης - 
αποχέτευσης. 

- Η λειτουργία, συντήρηση, επισκευή, ο έλεγχος και η 
επέκταση του δικτύου διανομής. 

- Η υγειονομική έρευνα για τον εντοπισμό εστιών ρύ¬ 
πανσης - μόλυνσης του πόσιμου νερού. 

- Η μέριμνα για τον περιοδικό έλεγχο της ποιότητας πό¬ 
σιμου νερού από τις πηγές, πομώνες και τις δεξαμενές 
αποθήκευσης. 

- Η μέριμνα για τη διανομή του νερού επί 24ώρου βάσης 
και η εφαρμογή των προγραμμάτων διανομής σε περι¬ 
πτώσεις έκτακτης λειψυδρίας ή σε περιπτώσεις εκτάκτων 
ή προγραμματισμένων για διαφόρους λόγους διακοπών 
της υδροδότησης, με την έκδοση σχετικών ανακοινώσε¬ 
ων προς ενημέρωση των καταναλωτών. 

- Η μέριμνα για την ομαλή λειτουργία των πηγών, των 
εξωτερικών δικτύων μεταφοράς και των υδατοδεξαμε- 
νών (αποθήκευσης, διανομής). 

- Η ανεύρεση και επισκευή εμφανών ή αφανών διαρρο¬ 
ών στο δίκτυο. 

- Η κατασκευή των νέων διακλαδώσεων (παροχών), 
σύμφωνα με τον κανονισμό ύδρευσης τόσο εντός όσο και 
εκτός σχεδίου πόλης. 

- Η συντήρηση (καθαρισμός) των υδατοδεξαμενών, 
σύμφωνα με τον προγραμματισμό. 

- Η μετατόπιση αγωγών ύδρευσης. 

- Ο εντοπισμός των λαθροϋδροληψιών. 


- Η εκτέλεση εργασιών προς ιδιώτες, μετά από αίτηση. 

- Η τήρηση του ημερολογίου εργασιών ύδρευσης. 

- Η λειτουργία, συντήρηση, επισκευή και ο έλεγχος του 
δικτύου αποχέτευσης. 

- Ο έλεγχος της ομαλήςλειτουργίαςτου δικτύου, ο προ¬ 
γραμματισμός, ο καθορισμός των συλλεκτηρίων αγωγών 
και του Κεντρικού Αποχετευτικού Αγωγού. 

- Η αποκατάσταση βλαβών στο δίκτυο αποχέτευσης. 

- Η σύνδεση των ακινήτων στο δίκτυο αποχέτευσης, 
σύμφωνα με τον Κανονισμό Αποχέτευσης. 

- Η ανεύρεση και επισκευή εμφανών ή αφανών βλαβών. 

- Η κατασκευή των νέων διακλαδώσεων (παροχών), 
σύμφωνα με τον Κανονισμό Αποχέτευσης. 

- Ο έλεγχος του συστήματος λειτουργίας των συλλε¬ 
κτηρίων αγωγών και του κεντρικού αποχετευτικού αγω¬ 
γού. 

- Η μετατόπιση αγωγών. 

- Ο εντοπισμός λαθραίων συνδέσεων. 

- Η εκτέλεση εργασιών προς ιδιώτες (ξεβουλώματα 
κ.λ.π.), μετά από αίτηση. 

- Η τήρηση του ημερολογίου εργασιών αποχέτευσης. 

- Ο τηλεέλεγχος- τηλεχειρισμός του δικτύου ύδρευσης. 

γ) Έργα και Προμήθειες. 

-Η μέριμνα για την εκπόνηση και έγκριση μελετώνγιατα 
έργα της Επιχείρησης. 

- Η μέριμνα για την τήρηση των νόμιμων διαδικασιών 
ανάθεσης μελετών σε τρίτους και η παρακολούθηση της 
σύνταξης και έγκρισή τους. 

- Η σύνταξη των τευχών δημοπράτησης των έργων και η 
εισήγηση του τρόπου δημοπράτησης προς το Διοικητικό 
Συμβούλιο για έγκριση. 

- Η φροντίδα για την κατασκευή των έργων με αυτεπι¬ 
στασία, σύμφωνα με την ισχύουσα νομοθεσία. 

- Η επίβλεψη των εργασιών εκτελουμένων έργων με ερ¬ 
γολαβία σύμφωνα με την ισχύουσα νομοθεσία. 

- Η μέριμνα για την περάτωση και παραλαβή των έργων 
(αυτεπιστασία και εργολαβία), σύμφωνα με τις διατάξεις 
της νομοθεσίας. 

- Η τήρηση του τεχνικού αρχείου της Επιχείρησης. 

- Ο προγραμματισμός των προμηθειών, καθορισμός 
των ποσοτήτων και των τεχνικών προδιαγραφών των υλι¬ 
κών, όπως ορίζει η σχετική νομοθεσία. 

- Ο καθορισμός των όρων δημοπράτησης των προμη¬ 
θειών. 

- Ο προγραμματισμός διεξαγωγής των δημοπρασιών 
και η παρακολούθηση της διαδικασίας έγκρισης αυτών. 

- Η σύνταξη των σχεδίων συμφωνητικών και η παρακο¬ 
λούθηση υλοποίησης των παραγγελιών. 

- Η μέριμνα για την εκτέλεση του ποιοτικού ελέγχου των 
υλικών. 

- Η τήρηση των βιβλίων αποθήκης. 

- Η παραλαβή των υλικών από την Επιτροπή παραλαβής 
και η επιμέλεια τήρησης του κανονισμού διαχείρισης υλι¬ 
κών με συγκεκριμένο μηχανογραφικό τρόπο. 

- Η ετήσια απογραφή των υλικών και εξοπλισμού. 

- Η μέριμνα για την εκποίηση άχρηστου ή παλαιού υλι¬ 
κού και την νομότυπη καταστροφή του. 

- Η διαχείριση και η συντήρηση των οχημάτων και του 
Εξοπλισμού της Επιχείρησης. 

- Η τήρηση των φακέλων οχημάτων και εξοπλισμού. 

Άρθρο 7 

Αρμοδιότητες του Γραφείου Στήριξης του Διοικητικού 
Συμβουλίου 

Στις αρμοδιότητες του Γ ραφείου ανήκουν: 

- Η παραλαβή εγγράφων και αναφορών προς τη Διοίκη¬ 
ση από υπηρεσίες ή τρίτους. 

- Η μέριμνα για τα θέματα συνεδριάσεων του Διοικητι¬ 
κού Συμβουλίου σε συνεργασία με το Διευθυντή. 

- Η μέριμνα για την κοινοποίηση των αποφάσεωντου Δι¬ 
οικητικού Συμβουλίου προς τις υπηρεσίες ή τρίτους και 
τη δημοσίευση των αποφάσεων στο φύλλο Εφημερίδας 
της Κυβερνήσεως όταν αυτό απαιτείται. 

- Η παρακολούθηση της παρουσίας των μελών του Δι¬ 
οικητικού Συμβουλίου στις συνεδριάσεις και η σχετική 
ενημέρωση στον Πρόεδρο. 

- Η τήρηση του αρχείου πρακτικώντου Διοικητικού Συμ¬ 
βουλίου, μετρόπο που να διασφαλίζεται η νομιμότητα και 
η εγκυρότητάτου. 

- Η μέριμνα για τη σύγκλιση τακτικής ή έκτακτης συνε¬ 
δρίασης. 

- Η τήρηση αρχείου αποφάσεων των οργάνων της Διοί¬ 
κησης και η διεξαγωγή της αλληλογραφίας του Προέ¬ 
δρου και του Διοικητικού Συμβουλίου. 

- Η κοινοποίηση σε άλατα μέλη του Διοικητικού Συμβου¬ 
λίου κυρωμένων αντιγράφων της πρόσκλησης συνεδρία¬ 
σης με πλήρη φάκελο που να περιέχει τα προς συζήτηση 
θέματα και η μέριμνα την υπογραφή των πρακτικών και 
αποφάσεων από τον Π ρόεδρο και το Διοικητικό Συ μβούλιο. 

- Η παρακολούθηση εκτέλεσης των αποφάσεωντων ορ¬ 
γάνων της Διοίκησης και του Διοικητικού Συμβουλίου. 

• Η τέλεση χρεών Γραμματείας του Διοικητικού Συμ¬ 
βουλίου της Επιχείρησης. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

ΤΜΗΜΑ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 
Άρθρο 8 

Διακρίσεις προσωπικού 

1. Το προσωπικό της Επιχείρησης διακρίνεται σε τακτι¬ 
κό και έκτακτο. 

Τακτικό είναι το προσωπικό που καλύπτει πάγιες ανά¬ 
γκες της επιχείρησης, κατέχει τις οργανικές θέσεις που 
προβλέπονται από τον παρόντα οργανισμό και η υπηρε¬ 
σιακή και εργασιακή του σχέση και κατάσταση ρυθμίζο¬ 
νται από τον Οργανισμό Εσωτερικής Υπηρεσίας. 

Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων αναγκών 
της Επιχείρησης ή για την εκτέλεση των έργων με αυτεπι¬ 
στασία. 

2. Η εργασιακή σχέση που συνδέει το προσωπικό με την 
Επιχείρηση είναι σχέση εργασίας ιδιωτικού δικαίου αορί¬ 
στου χρόνου, για το τακτικό προσωπικό και ορισμένου 
χρόνου για το έκτακτο. 

Άρθρο 9 

Κάλυψη οργανικών Θέσεων 

1. Ο αριθμός των θέσεων του τακτικού προσωπικού κα¬ 
θορίζεται από τον παρόντα Οργανισμό. 


2. Γιατην πλήρωση των οργανικών θέσεων απαιτούνται 
τα προβλεπόμενα από τον παρόντα οργανισμό τυπικά και 
ειδικά προσόντα διορισμού. Κανένας υπάλληλος δεν 
μπορεί να καταλάβει οργανική θέση, αν δεν έχει τα απαι- 
τούμενα για κάθε θέση τυπικά και ειδικά προσόντα, όπως 
αυτά προβλέπονται από τον παρόντα Κανονισμό. 

3.0 προσλαμβανόμενος πριν καλύψει τη σχετική οργανι¬ 
κή θέση, διανύει το στάδιο δοκιμασίας. Στο δοκιμαστικό 
χρονικό διάστημα θεωρείται δόκιμος και η εργασιακή του 
σχέση διέπεται από τον Οργανισμό εσωτερικής Υπηρεσίας. 

4. Ο αριθμός των οργανικών θέσεων μπορεί να αυξο- 
μειωθεί ανάλογα με τις υπηρεσιακές ανάγκες. Γ ιατην αυ¬ 
ξομείωση των οργανικών θέσεων απαιτείται τροποποίη¬ 
ση του Οργανισμού Εσωτερικής Υπηρεσίας, μετά από 
απόφαση του Διοικητικού Συμβουλίου της Επιχείρησης. 

5. Σε περίπτωση μείωσης του αριθμού των οργανικών 
θέσεων το πλεονάζων προσωπικό δεν απολύεται, αλλά 
παραμένει ως υπεράριθμο και αξιοποιείται ανάλογα μετά 
προσόντα του. 

Άρθρο 10 

Μητρώο Προσωπικό 

1. Για το προσωπικό της Επιχείρησης τηρείται μητρώο, 
που περιέχει για κάθε εργαζόμενο τα παρακάτω στοιχεία: 

Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

Τον αριθμό της απόφασης πρόσληψής του, τα τυπικά 
και ειδικά προσόντα του, τον κλάδο και την ειδικότητά 
του, τις θέσεις στις οποίες τοποθετήθηκε από την πρό¬ 
σληψή του, τον αριθμό των αποφάσεων για οικονομική 
προαγωγή και λήψη επιδομάτων. 

Τις πειθαρχικές ποινές και τιμητικές διακρίσεις του, κα¬ 
θώς και κάθε είδους άδειες απουσίας. 

2. Το ανωτέρω μητρώο τηρείται και ενημερώνεται με ευ¬ 
θύνη του τμήματος Διοίκησης - Οικονομικού. 

Άρθρο 11 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και κα¬ 
θήκον: 

- Να γνωρίζει και να τηρεί τις διατάξεις του παρόντος 
οργανισμού, όπως και κάθε άλλου κανονισμού της Επι¬ 
χείρησης. 

- Να εκτελεί το υπηρεσιακό του καθήκον με επιμέλεια 
και ευσυνειδησία. 

- Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοιχεία, 
όπως και κάθε άλλο περιουσιακό στοιχείο της Επιχείρη¬ 
σης που χρησιμοποιεί για την εκτέλεση της υπηρεσίας. 

- Να φροντίζει για την καλή συντήρηση των προαναφε- 
ρόμενων περιουσιακών στοιχείων της Επιχείρησης και να 
προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάσταση τους. 

- Να προσέρχεται έγκαιρα στην Υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

- Να ενημερώνει αμέσως τον προϊστάμενο ή το γραφείο 
προσωπικού της Υπηρεσίας σε περίπτωση απουσίας λό¬ 
γω ασθένειας ή άλλης ανώτερης βίας. 

- Να αναφέρει γραπτά και έγκαιρα στο γραφείο προσω¬ 
πικού της Επιχείρησης κάθε μεταβολή της ατομικής ή οι¬ 
κογενειακής του κατάστασης. Υποχρεούται επίσης να 
δηλώνει στην Υπηρεσία τυχόν παροχές από Οργανι¬ 
σμούς ή Ασφαλιστικούς φορείς. 

- Να αναφέρει ιεραρχικά στην υπηρεσία του καθετί που 
από την φύση της δουλειάς του διαπιστώνει ότι μπορεί να 
προκαλέσει υλική ή ηθική ζημιά στην Επιχείρηση. 

- Να εκτελεί πρόθυμα τις οδηγίες των προϊσταμένων 
του και να συμπεριφέρεται σε όλο ανεξαίρετα το προσω¬ 
πικό με ευγένεια και τον επιβαλλόμενο κατά περίπτωση 
σεβασμό. 

- Να εκτελεί υποχρεωτικά κάθε εντολή του προϊσταμέ¬ 
νου του.Μετά την εκτέλεση της εντολής και εφόσον κατά 
την κρίση του αυτή ήταν πέραν από τις υπηρεσιακές του 
υποχρεώσεις, μπορεί να υποβάλει τις αντιρρήσεις του με 
γραπτή αναφορά στα αρμόδια πειθαρχικά όργανα, τα 
οποία εξετάζουν την αναφορά και αν κριθεί βάσιμη κινεί¬ 
ται η πειθαρχική διαδικασία. 

- Η εντολή του προϊσταμένου δεν εκτελείται, όταν: 

- α) Ο εργαζόμενος θεωρεί ότι η εκτέλεσή της θέτει σε 
σοβαρούς κινδύνους την υγεία του. 

- Στην περίπτωση αυτή ο Διευθυντής εξετάζει αμέσως 
και επιτόπια το επικίνδυνο ή μη της εντολής, λαμβάνει τα 
κατάλληλα μέτρα και ενημερώνει το Διοικητικό Συμβού¬ 
λιο. 

- β) Ο εργαζόμενος έχει την γνώμη ότι η εντολή που του 
δόθηκε είναι αντίθετη με τον Οργανισμό εσωτερικής Υπη¬ 
ρεσίας και το συμφέρον της Επιχείρησης, τότε οφείλει 
αμέσως και χωρίς καθυστέρηση που οδηγεί σε ματαίωση 
της εντολής και ζημία της επιχείρησης, να κάνει γνωστές 
τις επιφυλάξεις του στο Διευθυντή.Αν ο Διευθυντής συμ¬ 
φωνήσει με την εντολή που δόθηκε, ο εργαζόμενος υπο- 
χρεούται να την εκτελέσει και μπορεί να υποβάλει γραπτή 
αναφορά στο αρμόδιο Πειθαρχικό όργανο. 

- Το προσωπικό έχει την υποχρέωση, τηρώντας την ιε¬ 
ραρχία, να αναφέρεται και να υποβάλει κάθε αίτηση, σύ¬ 
σταση ή παράπονο για οποιοδήποτε θέμα. 

- Επιτρέπεται η παράκαμψη της ιεραρχίας μόνο σε κα- 
τεπείγουσες περιστάσεις και με την υποχρέωση της ενη¬ 
μέρωσης κατά τη σειρά της ιεραρχίας, του αρμοδίου 
Προϊσταμένου. 

- Ακόμα επιτρέπεται παράκαμψη της ιεραρχίας, όταν ο 
εργαζόμενος μετά την πάροδο ενός μηνάς από την υπο¬ 
βολή της αίτησης, αναφοράς κλπ δεν έλαβε απάντηση 
από τον προϊστάμενο, στον οποίο απευθύνθηκε. 

- Κάθε άλλη υπέρβαση της ιεραρχίας μπορεί να αποτε- 
λέσει πειθαρχικό παράπτωμα. 

- Κάθε προϊστάμενος είναι υπεύθυνος για την τήρηση 
της πειθαρχίας και την ακριβή εκτέλεση των υπηρεσιακών 
εντολών από τους υφισταμένους του, παρέχοντας κάθε 
οδηγία και διευκόλυνση για την αρτιότερη εκτέλεση του 
υπηρεσιακού έργου και την αύξηση της παραγωγικότη¬ 
τας γενικότερα. 

- Κάθε προϊστάμενος έχει την υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 
σιακών οδηγιών, διαταγών και ανακοινώσεων, που έχουν 
σχέση με την εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 


ΤΜΗΜΑ Β' 

ΤΑΚΤΙΚΟ ΠΡΟΣΩΠΙΚΟ 
ΚΕΦΑΛΑΙΟ Α' 

ΚΑΤΗΓΟΡΙΕΣ, ΚΛΑΔΟΙ ΚΑΙ ΕΙΔΙΚΟΤΗΤΕΣ 
ΠΡΟΣΩΠΙΚΟΥ 

Άρθρο 12 

Διάκριση θέσεων κατά κατηγορίες 

Οι θέσεις των τακτικών υπαλλήλων της Δημοτικής Επι¬ 
χείρησης Ύδρευσης-Αποχέτευσης Αγιάς διακρίνονται 
στις εξής κατηγορίες: 

Α. Πανεπιστημιακής εκπαίδευσης (Π.Ε). 

Β. Τεχνολογικής εκπαίδευσης (Τ.Ε). 

Γ. Δευτεροβάθμιας εκπαίδευσης (Δ.Ε). 

Άρθρο 13 

Διάκριση προσωπικού κατά κατηγορία και κλάδους 

Α. Στην κατηγορία Πανεπιστημιακής Εκπαίδευσης 
(Π.Ε.) υπάγονται οι εξής κλάδοι και ειδικότητες: 

1. Κλάδος Π.Ε. Διοικητικού - Οικονομικού. 

2. Κλάδος Π.Ε. Πολιτικών Μηχανικών. 

Β. Στην κατηγορία Τεχνολογικής Εκπαίδευσης (Τ.Ε.) 
υπάγονται οι εξής κλάδοι και ειδικότητες: 

1. Κλάδος Τ.Ε. Διοικητικού - Λογιστικού. 

2. Κλάδος Τ.Ε. Τεχνολογικών Εφαρμογών Ειδικότητας 
Πολιτικών Έργων Υποδομής. 

Γ. Στην κατηγορία Δευτεροβάθμιας Εκπαίδευσης (Δ.Ε.) 
υπάγονται οι εξής κλάδοι και ειδικότητες: 

1. Κλάδος Δ.Ε. Διοικητικού - Λογιστικού. 

2. Κλάδος Δ.Ε. Τεχνιτών Υδραυλικών. 

ΚΕΦΑΛΑΙΟ Β' 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ ΚΑΙ ΠΡΟΣΟΝΤΑ 
ΔΙΟΡΙΣΜΟΥ 

Άρθρο 14 

Κλάδος Π.Ε. Διοικητικού - Οικονομικού 

Ο Κλάδος Π.Ε. Διοικητικού - Οικονομικού περιλαμβάνει 
μία (1) θέση. 

Άρθρο 15 

Κλάδος Π.Ε. Πολιτικών Μηχανικών 

Ο Κλάδος Π.Ε. Πολιτικών Μηχανικών περιλαμβάνει μία 
(1) θέση. 

Άρθρο 16 

Κλάδος Τ.Ε. Διοικητικού - Λογιστικού 

Ο Κλάδος Τ.Ε. Διοικητικού - Λογιστικού περιλαμβάνει 
μία (1) θέση. 

Άρθρο 17 

Κλάδος Τ.Ε. Τεχνολογικών Εφαρμογών (Πολιτικών 
Έργων Υποδομής) 

Ο Κλάδος Τ.Ε. Τεχνολογικών Εφαρμογών (Πολιτικών 
Έργων Υποδομής) περιλαμβάνει μία (1) θέση. 

Άρθρο 18 

Κλάδος Δ.Ε. Διοικητικού - Λογιστικού 

Ο Κλάδος Δ.Ε. Διοικητικού - Λογιστικού περιλαμβάνει 
μία (1) θέση. 

Άρθρο 19 

Κλάδος Δ.Ε. Τεχνιτών Υδραυλικών 

Ο Κλάδος Δ.Ε. Τεχνιτών Υδραυλικών περιλαμβάνει μία 
(1) θέση. 

Άρθρο 20 

Προσόντα Διορισμού 

Τα προσόντα διορισμού για όλους τους παραπάνω κλά¬ 
δους ορίζονται στα Π.Δ. 37α/1987, 22/1990 και 50/2001 
όπως αυτά ισχύουν κάθε φορά και τον παρόντα οργανι¬ 
σμό. 

ΚΕΦΑΆΑΙΟ Γ 
ΚΑΤΑΝΟΜΗ ΘΕΣΕΩΝ 

Άρθρο 21 

Κατανομή θέσεων κατά υπηρεσιακή μονάδα 

Η κατανομή όλων των θέσεων του προσωπικού της Επι¬ 
χείρησης κατά υπηρεσιακή μονάδα γίνεται με απόφαση 
του Προέδρου της επιχείρησης, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

ΤΜΗΜΑΓ 

ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Άρθρο 22 

Θέσεις προσωπικού Ιδιωτικού Δικαίου 
Ορισμένου Χρόνου 

1. Συνιστώνται πέντε (5) θέσεις εργασίας Ιδιωτικού Δι¬ 
καίου Ορισμένου Χρόνου διαφόρων ειδικοτήτων και κα¬ 
τηγοριών συμπεριλαμβανομένης και της Υποχρεωτικής 
Εκπαίδευσης (Υ.Ε.), για την αντιμετώπιση εποχιακών, 
πρόσκαιρων και περιοδικών αναγκών της Επιχείρησης. 

2. Η πρόσληψη του προσωπικού αυτού γίνεται σύμφω¬ 
να με τις διατάξεις του Ν. 2190/1994, όπως αυτέςτροπο- 
ποιήθηκαν μεταγενέστερα και ισχύουν κάθε φορά. 

ΤΜΗΜΑΔ' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ, 
ΟΡΙΣΜΟΣ ΠΡΟΪΣΤΑΜΕΝΩΝ 

Άρθρο 23 

Στη Διεύθυνση Ύδρευσης - Αποχέτευσης Δήμου Αγιάς 
προΐσταται υπάλληλος του κλάδου ΠΕ Διοικητικού - Οι¬ 
κονομικού ή Π.Ε. Πολιτικών Μηχανικών. 

Άρθρο 24 

Στο Τμήμα Διοίκησης - Οικονομικού προΐσταται υπάλ¬ 
ληλος του κλάδου Π.Ε. Διοικητικού - Οικονομικού και ελ¬ 
λείψει αυτού υπάλληλοςτου κλάδουΤ.Ε. Διοικητικού-Λο¬ 
γιστικού. Ελλείψει υπαλλήλων των ως άνω κλάδων 
προΐσταται υπάλληλος του κλάδου Δ.Ε. Διοικητικού - Λο¬ 
γιστικού. 

Άρθρο 25 

Στο τμήμα Τεχνικών - Έργων προΐσταται υπάλληλος του 
κλάδου Π.Ε. Πολιτικών Μηχανικών και ελλείψει αυτού 
υπάλληλος του κλάδου Τ.Ε. Τεχνολογικών Εφαρμογών 
(Πολιτικών Έργων Υποδομής). 


Άρθρο 26 

Στο Γραφείο Στήριξης Διοικητικού Συμβουλίου 
προΐσταται υπάλληλοςτου κλάδου Τ.Ε. Διοικητικού - Λο¬ 
γιστικού και ελλείψει αυτού υπάλληλος του κλάδου Δ.Ε. 
Διοικητικού - Λογιστικού. 

ΤΜΗΜΑ Ε' 

ΠΡΟΣΛΗΨΗ ΠΡΟΣΩΠΙΚΟΥ 
Άρθρο 27 

Πρόσληψη Τακτικού Προσωπικού. 

1. Η απόφαση για πρόσληψη του τακτικού προσωπικού 
λαμβάνεται από το Διοικητικό Συμβούλιο, κατόπιν έγγρα¬ 
φης εισήγησης του Διευθυντή, εφόσον υπάρχουν κενές 
οργανικές θέσεις και πάγιες ανάγκες της Επιχείρησης. Το 
Διοικητικό Συ μβούλιο με την απόφασή του αποφασίζει τό¬ 
σο για τη συνδρομή των ανωτέρω προϋποθέσεων όσο και 
για τον αριθμό και τις ειδικότητες του τακτικού προσωπι¬ 
κού για την πρόσληψη του οποίου θα δημοσιευτεί η σχε¬ 
τική προκήρυξη. 

2. Η πρόσληψη του τακτικού προσωπικού γίνεται με 
απόφαση του Διοικητικού Συμβουλίου, κατά τα οριζόμε¬ 
να πιο κάτω: 

α. Για την πλήρωση των θέσεων του διοικητικού προ¬ 
σωπικού κατηγοριών Π.Ε., Τ.Ε., και Δ.Ε. η πρόσληψη γί¬ 
νεται από την Επιχείρηση σύμφωνα με το άρθρο 18 
Ν.2190/1994, όπως αντικαταστάθηκε με το άρθρο 3 
Ν.2527/1997 ή όπως ήθελε τροποποιηθεί ή αντικαταστα- 
θεί στο μέλλον. 

β. Γ ια την πλήρωση θέσεων τακτικού προσωπικού όλων 
των άλλων ειδικοτήτων (Π.Ε. Πολιτικών Μηχανικών, Τ.Ε. 
Τεχνολογικών Εφαρμογών Ειδικότητας ΠολιτικώνΈργων 
Υποδομής και Δ.Ε. Τεχνιτών Υδραυλικών) η πρόσληψη γί¬ 
νεται από την Επιχείρηση, μετά από απόφαση του Διοικη¬ 
τικού Συμβουλίου, με τα παρακάτω προσόντα και κριτή¬ 
ρια επιλογής, διασφαλιζομένης της δημοσιότητας, της 
διαφάνειας, της αντικειμενικότητας και της αξιοκρατίας. 

Προσόντα. 

Κλάδος - Ειδικότητα: Π.Ε. Πολιτικών Μηχανικών. 

Τυπικά Προσόντα: Πτυχίο ή δίπλωμα Α.Ε.Ι. της ημεδα¬ 
πής ή ισότιμο της αλλοδαπής αναγνωρισμένο από το Ελ¬ 
ληνικό Δημόσιο Πολιτικού Μηχανικού. 

Ειδικά Προσόντα: 

α) Άδεια άσκησης επαγγέλματος. 

β) Εμπειρία σε θέματα του αντικειμένου τους. 

Κλάδος - Ειδικότητα: Τ.Ε. Τεχνολογικών Εφαρμογών 
(Πολιτικών Έργων Υποδομής). 

Τυπικά Προσόντα: Πτυχίο ή δίπλωμα Τ.Ε.Ι. της Σχολής 
Τεχνολογικών Εφαρμογών Ειδικότητας ΠολιτικώνΈργων 
Υποδομής της ημεδαπής ή ισότιμο τίτλο Σχολής της ημε¬ 
δαπής ή αλλοδαπής αντίστοιχης ειδικότητας. 

Ειδικά Προσόντα: 

α) Εμπειρία σε θέματα του αντικειμένου τους. 

β) Άδεια οδήγησης αυτοκινήτου Β κατηγορίας ερασιτε¬ 
χνική. 

Κλάδος - Ειδικότητα: Δ.Ε. Τεχνιτών Υδραυλικών. 

Τυπικά Προσόντα: ομώνυμος ή αντίστοιχος απολυτή¬ 
ριος τίτλος Τεχνικού Επαγγελματικού Λυκείου ή Τεχνικής 
Επαγγελματικής Σχολής Δευτεροβάθμιας Εκπαίδευσης 
ή σχολής μαθητείας του Ο.Α.Ε.Δ. Ν.1346/1983 ή άλλος 
ισότιμος αντίστοιχος τίτλος σχολικής μονάδας της ημε- 

δαπής ή αλλοδαπής και αντίστοιχη άδεια άσκησης επαγ¬ 
γέλματος. 

Σε περίπτωση που δεν καθίσταται δυνατή η πλήρωση 
των θέσεων από υποψηφίους με τα προαναφερόμενα 
προσόντα (Δ.Ε.), είναι δυνατός ο διορισμός με προσόν 
απολυτήριο τίτλο αναγνωρισμένης κατώτερης σχολής 
αντίστοιχης ειδικότητας και άδεια άσκησης επαγγέλμα¬ 
τος. 

Σε περίπτωση που δεν καθίσταται δυνατή η πλήρωση 
των θέσεων ούτε από υποψηφίους με τα προαναφερόμε¬ 
να προσόντα, είναι δυνατός ο διορισμός με τριετή αντί¬ 
στοιχη εμπειρία. 

Ειδικά Προσόντα: Άδεια οδήγησης αυτοκινήτου Β κα¬ 
τηγορίας, ερασιτεχνική. 

Η προκήρυξη δημοσιεύεται σε μία τουλάχιστο ημερή¬ 
σια τοπική εφημερίδα και οι ενδιαφερόμενοι, εντός της 
οριζόμενης προθεσμίας, υποβάλλουν άλατα δικαιολογη- 
τικά τους που με βάση τον παρόντα, αποδεικνύουν τα τυ¬ 
πικά και ειδικά προσόντα τους. 

Η αξιολόγηση γίνεται από το Διοικητικό Συμβούλιο της 
Επιχείρησης, το οποίο βαθμολογεί κάθε υποψήφιο με βά¬ 
ση τα παρακάτω κριτήρια: 

ΚΡΙΤΗΡΙΟ ΠΕΡΙΓΡΑΦΗ ΒΑΘΜΟΣ 

1. Τυπικά προσόντα Τα απαιτούμενα από τον παρόντα 50 

Οργανισμό - αξιολογούμενα 
σύμφωνα με τις διατάξεις του 
άρθρου 3 Ν. 2527/1997 όπως αυτές 
ισχύουν κάθε φορά 

2. Ειδικά προσόντα Τα απαιτούμενα από τον παρόντα 20 

Οργανισμό 

3. Συνέντευξη Πληρότητα, επάρκεια, προσωπικό- 30 

τητα, παρουσία κ.λ.π. του υποψηφίου 

Η αξιολόγηση - βαθμολόγηση των υποψηφίων από το 
Διοικητικό Συμβούλιο γίνεται ως ακολούθως: 

Κάθε υποψήφιος βαθμολογείται από κάθε ένα μέλος 
του Δ.Σ. για κάθε ένα από τα ανωτέρω κριτήρια ξεχωρι¬ 
στά. Η συνδρομή του ελάχιστου απαιτούμενου από τον 
παρόντα Οργανισμό τυπικού ή ειδικού προσόντος βαθ¬ 
μολογείται με το ήμισυ της ανώτατης βαθμολογίας του 
αντίστοιχου κριτηρίου (ήτοι με βαθμούς 25 ή 10 ή 15 αντι- 
στοίχως). Κάθε επιπλέον απαιτούμενο τυπικό ή ειδικό 
προσόνπροσαυξάνειτη βαθμολογίατου υποψηφίου ανα- 
λόγως, μέχρι την ανωτάτη, για το κριτήριο, βαθμολογία. 
Το άθροισμα των βαθμών που λαμβάνει ο κάθε υποψή¬ 
φιος από το σύνολο των μελών του Δ.Σ. που συμμετέχουν 
στην συνεδρίαση, αποτελεί την βαθμολογίατου στο αντί¬ 
στοιχο κριτήριο. Η τελική βαθμολογία κάθε υποψηφίου εί¬ 
ναι το άθροισμα των βαθμών που έλαβε σε όλα τα κριτή¬ 
ρια. Οι υποψήφιοι κατατάσσονται στον τελικό πίνακα κα¬ 
τάταξης με βάση την ανωτέρω βαθμολογία τους, 
αρχίζοντας από αυτόν που έλαβε την μεγαλύτερη βαθμο¬ 
λογία, αμέσως εν συνεχεία αυτός που έχει λάβει την αμέ¬ 
σως μικρότερη βαθμολογία και ούτω καθεξής. 

3. Κάθε προσλαμβανόμενος πρέπει να έχει τα προβλε- 
πόμενα από τον Οργανισμό Εσωτερικής Υπηρεσίας προ¬ 
σόντα της αντίστοιχης ειδικότητας. 

4. Κάθε πρόσληψη είναι δοκιμαστική. Ο χρόνος της δο¬ 
κιμής είναι ένα έτος πραγματικής υπηρεσίας, στη διάρ¬ 
κεια του οποίου με αιτιολογημένη απόφαση του Διοικητι¬ 
κού Συμβουλίου είναι δυνατή η απόλυση, αν ο εργαζόμε¬ 
νος δεν μπορεί να ανταποκριθεί στα καθήκοντα 


ειδικότητας για την οποία προσλήφθηκε. Το αργότερο μέ¬ 
σα σε ένα μήνα από τη συμπλήρωση του έτους της δοκι¬ 
μαστικής υπηρεσίας το Διοικητικό Συμβούλιο πρέπει να 
αποφασίσει για την ένταξη στο τακτικό προσωπικό ή την 
απόλυσή του. Αν δεν αποφανθεί, μετά την παρέλευση της 
παραπάνω προθεσμίας η πρόσληψη γίνεται αυτοδίκαια 
οριστική. 

Άρθρο 28 

Πρόσληψη Έκτακτου προσωπικού 

1. Απόφαση για πρόσληψη του έκτακτου προσωπικού 
λαμβάνεται από το διοικητικό Συμβούλιο, κατόπιν έγγρα¬ 
φης εισήγησης του Διευθυντή, εφόσον υπάρχουν έκτα¬ 
κτες ανάγκες ή εφόσον το τακτικό προσωπικό δεν επαρ- 
κεί για την εκτέλεση του επενδυτικού προγράμματος της 
Επιχείρησης. Το Διοικητικό Συμβούλιο με την απόφασή 
του αποφασίζει τόσο για την ύπαρξη των ανωτέρω ανα¬ 
γκών όσο και για τον αριθμό και τις ειδικότητες του έκτα¬ 
κτου προσωπικού για την πρόσληψη του οποίου θα δημο- 
σιευθεί η σχετική προκήρυξη. 

2. Η πρόσληψη (επιλογή) του έκτακτου προσωπικού γί¬ 
νεται είτε με απόφαση του Διοικητικού Συμβουλίου, είτε 
με απόφαση Ειδικής Επιτροπής, την συγκρότηση και σύν¬ 
θεση της οποίας αποφασίζει το Διοικητικό Συμβούλιο, 
εφαρμοζομένων των διατάξεων του άρθρου 21 παρ.2του 
παρόντος Οργανισμού. 

3. Συμβάσεις Έργου. Με έγκριση του Δ.Σ. και απόφαση 
του Προέδρου μπορεί να ανατίθεται έργο με σύμβαση μί¬ 
σθωσης έργου, για την κάλυψη αναγκών και για το οποίο 
η επιχείρηση δεν διαθέτει το απαιτούμενο προσωπικό. 
Στην ίδια απόφαση καθορίζεται το ύψος της αμοιβής, οι 
βεβαιώνοντες την άρτια εκτέλεση του έργου και το χρονι¬ 
κό διάστημα περαίωσης. 

Άρθρο 29 

Γενικά προσόντα πρόσληψης 

1. Κάθε πρόσωπο που προσλαμβάνεται σε οργανική θέ¬ 
ση πρέπει: 

Να έχει ελληνική υπηκοότητα ή να είναι πολίτης κρά¬ 
τους μέλους της Ευρωπαϊκής Ένωσης. 

Να κριθεί ικανό για την εργασία που πρόκειται να προ¬ 
σφέρει ύστερα από εξέταση της υγειονομικής υπηρεσίας 
του Ι.Κ.Αή από Γενικό Κρατικό Νοσοκομείο. 

Να έχει τα τυπικά και ειδικά προσόντα της ειδικότητας 
για την οποία προσλαμβάνεται, όπως αυτά προκύπτουν 
από τις διατάξεις του παρόντος οργανισμού. 

Να μην έχει παραπεμφθεί και δικαστεί ή να μην έχει κα¬ 
ταδικαστεί για κλοπή, ληστεία, απάτη, υπεξαίρεση, εκβία¬ 
ση, πλαστογραφία, απιστία, δωροδοκία, παραβίαση κα¬ 
θήκοντος, ή άλλο παρεμφερές αδίκημα. 

2. Για την απόδειξη της συνδρομής των παραπάνω προ¬ 
ϋποθέσεων ο προσλαμβανόμενος υπάλληλος πρέπει να 
υποβάλλει τα υπό της Επιχείρησης και της κείμενης νο¬ 
μοθεσίας απαιτούμενα δικαιολογητικά. 

Άρθρο 30 

Κωλύματα Διορισμού 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτικού 
προσωπικού. 

2. Κώλυμα πρόσληψης αποτελεί και η προηγούμενη 

απόλυση για πειθαρχικούς λόγους, από τη θέση υπαλλή¬ 
λου του δημοσίου, (ΟΤΑή Ν.Π.Δ.Δή άλληςΔ.Ε.Υ.Α). 

3. Η τυχόν παραγραφή αδικήματος από εκείνα που η πα¬ 
ραπομπή αποτελεί κώλυμα πρόσληψης δεν αίρει το κώ¬ 
λυμα σε περίπτωση απονομής χάριτος. 

Άρθρο 31 

Πρόσληψη κατά παράβαση 
του Οργανισμού Εσωτερικής Υπηρεσίας 

Πρόσληψη τακτικού προσωπικού με παράβαση του Ορ¬ 
γανισμού Εσωτερικής Υπηρεσίας, ανακαλείται μέσα σε 
διάστημα το πολύ ενός έτους. Αν το πρόσωπο που προ- 
σλήφθηκε συντέλεσε στην αντικανονική πρόσληψή του, 
τότε η πρόσληψη ανακαλείται και μετά την παρέλευση 
του έτους. Η ανάκληση έχει την έννοια ότι η εργασιακή 
σύμβαση είναι άκυρη από την αρχή. 

ΤΜΗΜΑ ΣΤ' 

ΑΠΟΔΟΧΕΣ ΠΡΟΣΩΠΙΚΟΥ 
Άρθρο 32 

Μισθολογική κατάταξη και εξέλιξη Προσωπικού 

Οι αποδοχές του τακτικού προσωπικού της επιχείρησης 
καθορίζονται ως εξής: 

1. Σύμφωνα με το ισχύον κάθε φορά μισθολόγιο των μο¬ 
νίμων υπαλλήλων Ο.Τ.Α. (Ενιαίο Μισθολόγιο), με τις πα¬ 
ρακάτω διαφοροποιήσεις: 

1.1 Ασφαλιστικός φορέας είναι το Ι.Κ.Α. 

1.2 Το επίδομα Χριστουγέννων ορίζεται ίσο με τις απο¬ 
δοχές ενός μηνός προσαυξημένο επί του συντελεστή 
0,04166 (Απόφαση 19040/81, Φ.Ε.Κ.742). 

1.3 Το επίδομα εορτών Πάσχα καθώς και το επίδομα 
άδειας ορίζεται ίσο με το 14 ενός μηνός προσαυξημένο επί 
του συντελεστή 0,04166. 

1.4 Το κίνητρο απόδοσης: 

α) Δεν περικόπτεται σε περίπτωση απουσίας λόγω 
αναρρωτικής άδειας. 

β) Υπόκειται σε ασφαλιστικές κρατήσεις. 

1.5 Δίδεται το επίδομα ειδικής απασχόλησης, όπως 
στους υπαλλήλους του Ο.Τ.Α. 

1.6 Έξοδα κίνησης δίδονται όπως στους υπαλλήλους 
των Ο.Τ.Α. που καθορίζονται κάθε χρόνο με κοινή Υπουρ¬ 
γική απόφαση Υπουργείου Εσωτερικών και Υπουργείου 
Οικονομικών. 

2. Με την Κλαδική Σύμβαση Εργασίας της Π.Ο.Ε. 
Δ.Ε.Υ.Α. όπως ισχύει κάθε φορά. 

3. Με την Ομοιοεπαγγελματική της ειδικότητας, όπως 
ισχύει κάθε φορά ή με παρόμοιες μετά από απόφαση του 
Δ.Σ. 

4. Με επιχειρησιακή που αφορά όλους τους εργαζομέ¬ 
νους της επιχείρησης και υπογράφεται από το σωματείο 
της επιχείρησης και τον εργοδότη. 

5. Στον Διευθυντή, στον Προϊστάμενο Τεχνικής Υπηρε¬ 
σίας καταβάλλεται επίδομα για την σύνταξη Τεχνικού 
προγράμματος ίσο με το 50 % των ακαθαρίστων αποδο¬ 
χών ενός μηνός. Στον Προϊστάμενο Διοικητικής και Οικο¬ 
νομικής Υπηρεσίας καταβάλλεται επίδομα Ισολογισμού 
ίσο με το 50% των ακαθαρίστων αποδοχών ενός μηνός. 
Τα ανωτέρω επιδόματα καταβάλλονται εντός μηνός από 
την έγκρισή τους. Όταντο ανωτέρω ποσό καλύπτεται από 


την σύμβαση εργασίας που ακολουθούν δεν δίδεται το 
επίδομα αυτό. 

6. Το Διοικητικό Συμβούλιο για επιπρόσθετες εργασίες 
δύναται να αμείψει ανάλογα το προσωπικό που απασχο¬ 
λείται στις εργασίες αυτές. 

7. Το έκτακτο προσωπικό θα αμείβεται με την Ομοιοε- 
παγγελματική του Σύμβαση. Σε περίπτωση που η ειδικό¬ 
τητά του δεν έχει σύμβαση θα αμείβεται όπως ισχύει στην 
Π.Ο.Ε. Δ.Ε.Υ.Α. (κλαδική). 

ΚΕΦΑΛΑΙΟ Δ' 

ΑΔΕΙΕΣ ΑΠΟΥΣΙΕΣ ΠΡΟΣΩΠΙΚΟΥ 

Άρθρο 33 
Είδη αδειών 

Οι άδειες διακρίνονται σε: 

1. Κανονικές. 

2. Για λόγους υγείας - εγκυμοσύνης - θανάτου - γάμου. 

3. Χωρίς αποδοχές. 

4. Ειδικές. 

5. Γονικές. 

6. Ολιγόωρης απουσίας. 

Άρθρο 34 
Κανονικές άδειες 

1. Οι κανονικές άδειες χορηγούνται στους εργαζομέ¬ 
νους όπως καθορίζεται κάθε φορά από την σχετική νομο¬ 
θεσία και τις αποφάσεις του Υπουργείου Εργασίας, με 
τρόπο που να επιτρέπει την κανονική και εύρυθμη λει¬ 
τουργία της επιχείρησης. 

2. Η κανονική άδεια χορηγείται τμηματικά κατά τη διάρ¬ 
κεια του έτους ανάλογα με τις ανάγκες της Υπηρεσίας. 
Στην περίοδο του καλοκαιριού (Ιούνιος - Σεπτέμβριος), 
χορηγείται υποχρεωτικά τουλάχιστον το μισό της δικαι¬ 
ούμενης άδειας. 

3. Η χρονική διάρκεια των τμημάτων της άδειας και ο 
χρόνος χορήγησης κάθε τμήματός της καθορίζονται κα¬ 
τά την κρίση του Διευθυντή, ύστερα από γνώμη του προϊ¬ 
στάμενου του τμήματος του εργαζομένου. 

4. Η χορήγηση των αδειών πρέπει να γίνεται με τρόπο 
που να επιτρέπει την κανονική και εύρυθμη λειτουργία 
της Επιχείρησης. 

5. Η άδεια μπορεί να ανακληθεί γιατις ανάγκες της υπη¬ 
ρεσίας και μόνο για εξαιρετικούς λόγους. Το υπόλοιπο 
της άδειας θα χορηγηθεί μέσα στο ίδιο ημερολογιακό 
έτος. 

6. Ο εργαζόμενος που αρνήθηκε να λάβει την κανονική 
του άδεια μέχρι τα τέλη Φεβρουάριου του επόμενου 
έτους, χάνειτο δικαίωμα να την πάρει ή να την μετατρέψει 
σε απαίτηση χρηματικής αποζημίωσης. 

Άρθρο 35 

Άδειες λόγω υγείας-εγκυμοσύνης -θανάτου-γάμου 

1. Σε κάθε εργαζόμενο χορηγείται άδεια απουσίας για 
λόγους υγείας εφόσον προκύπτει από γραπτή γνωμάτευ- 
σητου αρμοδίου ιατρού ή επιτροπής του Ι.Κ.Α., σύμφωνα 
με τα οριζόμενα από την εργατική νομοθεσία. 

2. Σε κάθε εργαζόμενο χορηγείται άδεια απουσίας για 
λόγους υγείας, εφόσον την ημέρα ασθένειας του και μέ¬ 
χρι την ώρα έναρξης της εργασίας ειδοποιήσει τον προϊ¬ 
στάμενό του και τον Διευθυντή, με κάθε πρόσφορο τρό- 

πο, για την ασθένειά του και την ανάγκη απουσίας του. 
Μέχρι την επόμενη μέρα οφείλει να προσκομίσει στον Δι¬ 
ευθυντή ιατρική βεβαίωση από τον αρμόδιο ιατρό του 
ΙΚΑ, διαφορετικά η απουσία θεωρείται αδικαιολόγητη. 

3. Ο εργαζόμενος οφείλει να προσκομίσει στο Γραφείο 
Διοικητικής Υπηρεσίας έγγραφο, από το οποίο να προκύ- 
πτουντυχόν επιδόματα που θα του καταβάλλονται από το 
ΙΚΑ κατά το χρονικό διάστημα της άδειας απουσίας για 
λόγους υγείας, ώστε αυτά να αφαιρούνται από τις πλή¬ 
ρεις αποδοχές που εισπράττει από την Επιχείρηση στο 
χρόνο απουσίας του. 

4. Άδεια απουσίας για λόγους υγείας με πλήρεις απο¬ 
δοχές και χρονικό διάστημα μέχρι ένα μήνα σε ένα ημε¬ 
ρολογιακό έτος, εγκρίνεται από τον Διευθυντή, ύστερα 
από γραπτή γνωμάτευση του αρμόδιου γιατρού ή επιτρο¬ 
πής του ΙΚΑ. 

Άδεια απουσίας για λόγους υγείας με πλήρεις αποδο¬ 
χές και χρονικό διάστημα μεγαλύτερο του ενός μηνός και 
μέχρι τρεις μήνες μέσα σε ένα ημερολογιακό έτος, εγκρί- 
νεται από το Διοικητικό Συμβούλιο της Επιχείρησης, 
ύστερα από γραπτή γνωμάτευση του αρμόδιου γιατρού ή 
της επιτροπής του ΙΚΑ. Αν προηγήθηκε άδεια μέχρι ένα 
μήνα από τον Διευθυντή, το Διοικητικό Συμβούλιο μπορεί 
να εγκρίνει την υπόλοιπη μέχρι την συμπλήρωση των 
τριών μηνών. 

Για τις άδειες απουσίας λόγω υγείας, τριήμερης διάρ¬ 
κειας τηρείται η εργατική νομοθεσία. 

5. Σε περίπτωση σοβαρής ασθένειας το Διοικητικό Συμ¬ 
βούλιο μπορεί να παρατείνει την άδεια απουσίας με πλή¬ 
ρεις αποδοχές για ένα ακόμη τρίμηνο, ώστε ο εργαζόμενος 
να μπορεί να απουσιάσει για λόγους υγείας μέσα σε ένα 
ημερολογιακό έτος συνολικά μέχρι έξι μήνες, αφού προ¬ 
σκομίσει γνωμάτευση της αρμόδιας επιτροπής του ΙΚΑ. 

6. Το Διοικητικό Συμβούλιο, μετά την εξάντληση του εξα¬ 
μήνου της προηγούμενης παραγράφου, μπορεί να χορη¬ 
γήσει άδεια για λόγους υγείας, χωρίς αποδοχές για δέκα 
οχτώ μήνες ακόμη, στη διάρκεια της οποίας δεν καταγγέλ¬ 
λει την σύμβαση εργασίας, εφόσον αυτό απαιτεί η κατά¬ 
σταση της υγείας του εργαζομένου και πιστοποιείται από 
την αρμόδια επιτροπή του ΙΚΑ. Μετά την λήξη του δεκαο- 
κτάμηνου αυτού, αν ο εργαζόμενος δεν αναλάβει εργασία 
ή δεν είναι ικανός για εργασία απολύεται με καταγγελία της 
σύμβασης και εισπράττει την προβλεπόμενη από τον Ορ¬ 
γανισμό Εσωτερικής Υπηρεσίας εφάπαξ αποζημίωση. 

7. Στις έγκυες εργαζόμενες στην Επιχείρηση χορηγεί¬ 
ται άδεια σύμφωνα με τα οριζόμενα από την εργατική νο¬ 
μοθεσία, ύστερα από προσκόμιση του πιστοποιητικού 
εγκυμοσύνης από τον αρμόδιο γιατρό του ΙΚΑ. 

8. Στις μητέρες εργαζόμενες στην Επιχείρηση χορηγεί¬ 
ται μειωμένο ωράριο εργασίας σύμφωνα μετά οριζόμενα 
από την εκάστοτε ισχύουσα εργατική νομοθεσία. 

9. Σε περίπτωση θανάτου συζύγου ή συγγενούς μέχρι Β' 
βαθμού και εξ αγχιστείας, χορηγείται άδεια τριών ημερών 
με αποδοχές. 

10. Σε περίπτωση γάμου χορηγείται άδεια σύμφωνα με 
τα οριζόμενα από την εκάστοτε εργατική Νομοθεσία. 

Άρθρο 36 

Άδεια χωρίς αποδοχές 

1. Κάθε εργαζόμενος έχει δικαίωμα, μετά την εξάντλη¬ 
ση της ετήσιας κανονικής άδειας να λάβει άδεια απουσίας 


χωρίς αποδοχές για πραγματικά σοβαρούς λόγους (με 
αποδεικτικά στοιχεία). 

2. Ο Διευθυντής μπορεί να εγκρίνει άδεια χωρίς αποδο¬ 
χές για χρονικό διάστημα μέχρι πέντε (5) ημερών. 

3. Ο πρόεδρος του Διοικητικού Συμβουλίου μπορεί να 
εγκρίνει άδεια χωρίς αποδοχές για χρονικό διάστημα μέ¬ 
χρι δέκα πέντε (15) ημερών, καθώς επίσης και σε περί¬ 
πτωση άρνησης του Διευθυντή να χορηγήσει άδεια. 

4. Το Διοικητικό Συμβούλιο, μπορεί να εγκρίνει άδεια 
απουσίας χωρίς αποδοχές για χρονικό διάστημα μεγαλύ¬ 
τερο των δέκα πέντε ημερών. 

Άρθρο 37 
Ειδικές άδειες 

1. Η συνδικαλιστική άδεια χορηγείται, όπως αυτή ορίζε¬ 
ται από την εκάστοτε εργατική νομοθεσία. 

2. Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα ερ¬ 
γατική νομοθεσία. 

α) Άδεια αιμοδοσίας με αποδοχές δύο (2) ημερών, σε αι¬ 
μοδότες της Τράπεζας αίματος της Επιχείρησης. 

β) Άδεια άνευ αποδοχών για εξετάσεις όπως ορίζει η νο¬ 
μοθεσία. 

γ) Άδεια μίας (1) ημέρας με αποδοχές, ανά τρίμηνο, με 
έγκριση του Διοικητικού Συμβουλίου γι’ αυτούς που κά¬ 
νουν συνεχή χρήση των υπολογιστών. 

δ) Εκπαιδευτική άδεια με αποδοχές για λόγους επιχει¬ 
ρησιακούς. 

Άρθρο 38 
Γ ονική άδεια 

Σε κάθε εργαζόμενο χορηγείται γονική άδεια όπως αυ¬ 
τή ορίζεται από την εκάστοτε εργατική νομοθεσία. 

Ειδικότερα: 

α). Άδεια δύο (2) ημερών με αποδοχές για γέννηση τέ¬ 
κνων. 

β). Άδεια ανατροφής, άνευ αποδοχών μέχρι τρεισήμισι 
(3,5) μήνες. 

γ). Άδεια απουσίας άνευ αποδοχών μέχρι έξι (6) ημέρες 
κάθε ημερολογιακού έτους, σε περίπτωση ασθένειας παι¬ 
διών με ιδιαίτερες ανάγκες ή άλλων μελών της οικογένει¬ 
ας. 

δ). Άδεια με αποδοχές για σχολική παρακολούθηση τέ¬ 
κνων, μέχρι τέσσερις (4) ημέρες για κάθε ημερολογιακό 
έτος, όπως ορίζεται από την ισχύουσα νομοθεσία. 

Άρθρο39 

Άδειες ολιγόωρης απουσίας 

Στην διάρκεια εργασίας ο Διευθυντής και οι Προϊστάμε¬ 
νοι, δύναται να χορηγούν ολιγόωρη άδεια απουσίας στον 
εργαζόμενο για σοβαρούς κατά την κρίση τους λόγους 
και μέχρι συνολικά οκτώ (8) ώρες το χρόνο. Οι παραπάνω 
των οκτώ (8) ωρών ολιγόωρες άδειες αφαιρούνται από 
την κανονική άδεια. 

ΤΜΗΜΑ Ζ' 

ΠΕΙΘΑΡΧΙΚΟ ΔΙΚΑΙΟ 

Άρθρο 40 
Ορισμοί 

1. Πειθαρχικό παράπτωμα συνιστά κάθε υπαίτια πράξη 

ή παράλειψη του εργαζομένου, που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή στα συμφέροντα της Επιχείρησης. 

2. Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας, τον Οργανισμό Εσωτερικής Υπηρε¬ 
σίας, τις οδηγίες και διαταγές των ιεραρχικά προϊσταμέ¬ 
νων καθώς και τη φύση της υπηρεσίας κάθε ειδικότητας 
και θέσης, όπως το περιεχόμενό της καθορίζεται από 
τους κανόνες της επιστήμης και τέχνης, από τους κανό¬ 
νες της κοινής πείρας, από τις συνήθειες που έχουν πα- 
γιωθεί στην Επιχείρηση και τους κανόνες της καλής πί¬ 
στης και του κοινωνικού σκοπού που εξυπηρετεί αυτή. 

Άρθρο 41 

Πειθαρχικά Παραπτώματα 

Ενδεικτικά πειθαρχικά παραπτώματα είναι: 

1. Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία και έξω από την Υπηρεσία, 
τόσο απέναντι σε υφισταμένους, προϊσταμένους όσο και 
σε τρίτους. 

2. Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

3. Η αδικαιολόγητη καθυστέρηση προσέλευση ή πρόω¬ 
ρη αποχώρηση από την εργασία, καθώς και η αδικαιολό¬ 
γητη διακοπή της. 

4. Η παράλειψη άσκησης του επιβεβλημένου υπηρεσια¬ 
κού ελέγχου. 

5. Η με οποιοδήποτε τρόπο δυσφήμιση της επιχείρησης 
και του προσωπικού της. 

6. Η φθορά από εγκατάλειψη ή κακή χρήση, ή απώλεια 
αντικειμένων (υλικά, εργαλεία, μηχανήματα κ.λπ.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
απώλειας των. 

7. Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπότηνλήψη οποιονδή- 
ποτε επιδομάτων ή παροχών. 

8. Η επέμβαση στους εγκατεστημένους μετρητές χωρίς 
εντολή αρμόδιας υπηρεσίας. 

9. Η χρησιμοποίηση τρίτων προσώπων για απόκτηση 
εύνοιας υπηρεσιακής ή για την ματαίωση εντολής της 
υπηρεσίας. 

10. Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφιστάμενων από 
τους προϊσταμένους. 

11. Η υπεξαίρεση των περιουσιακών στοιχείων της επι¬ 
χείρησης. 

12. Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια ή ωφέλεια 
προσώπων που συνδέονται με αυτόν. 

13. Η άμεση ή έμμεση συμμετοχή σε δημοπρασία ανά¬ 
θεση έργου ή προμηθειών της επιχείρησης. 

14. Η μη τήρηση του ωραρίου εργασίας που έχει ορι- 
σθεί. 

15. Η άρνηση εκτέλεσης εντολής για μετακίνηση από 
τμήμα παρεμφερές και εφόσον δεν δημιουργείται βλα¬ 
πτική μεταβολή των συνθηκών εργασίας για το εργαζό¬ 
μενο. 

16. Η χρησιμοποίηση περιουσιακών στοιχείων της επι¬ 


χείρησης που είναι εμπιστευμένα στον εργαζόμενο για 
διεκπεραίωση ξένων έργων, ή η ιδιοποίηση περιουσιακών 
στοιχείων της Επιχείρησης. 

17. Η τέλεση σε βάρος της Επιχείρησης ενός από τα 
ποινικά αδικήματα που αποτελούν κώλυμα πρόσληψης, 
σύμφωνα μετο άρθρο 29του Οργανισμού. 

18. Κάθε παράβαση του παρόντος Οργανισμού, όπως 
και κάθε άλλου κανονισμού της επιχείρησης ή των απο¬ 
φάσεων και εντολών της Διοίκησης, της Διεύθυνσης και 
των Προϊσταμένων των Υπηρεσιών. 

19. Παραβίαση απορρήτων της Υπηρεσίας. 

20. Εμμονή σε άρνηση προέλευσης για εξέταση από ια¬ 
τρική ή υγειονομική επιτροπή. 

21. Χρήση αλκοόλ σε ώρα εργασίας. 

Άρθρο 42 

Πειθαρχικές Ποινές 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής, ανάλογα με την βα¬ 
ρύτητα του παραπτώματος και τις περιστάσεις, που οδή¬ 
γησαν σε αυτό. Η υποτροπή αποτελεί ιδιαιτέρως επιβα- 
ρυντική περίπτωση. 

2. Πειθαρχικές ποινές είναι: 

3. α) Η προφορική ή έγγραφη παρατήρηση. Επιβάλλε¬ 
ται για παραπτώματα μικρής σημασίας. 

4. β) Η έγγραφη επίπληξη. Επιβάλλεται για βαρύτερα 
πειθαρχικά παραπτώματα, όπως άρθρο 40 παράγραφος 
4, 8, 9, 14, 15, 21 του παρόντος καθώς και σε περίπτωση 
υποτροπής των με παρατήρηση τιμωρούμενων υπαλλή¬ 
λων. 

5. γ) Το πρόστιμο μέχρι και τις αποδοχές δύο μηνών. 
Επιβάλλεται σε βαρύτερα πειθαρχικά παραπτώματα, 
όπως άρθρο 40 παρ. 5, 6, 7, 13, 14, 15, 20, 21 του παρό¬ 
ντος που υπολογίζεται στις τακτικές αποδοχές και παρα- 
κρατείται από τον πρώτο, μετά την απόφαση, μήνα, όπως 
ορίζει ο νόμος. 

6. δ) Η προσωρινή απόλυση (αργία), μέχρι τρεις (3) μή¬ 
νες σε κάθε ημερολογιακό έτος με πλήρη στέρηση των 
αποδοχών. Επιβάλλεται σε σοβαρά πειθαρχικά παραπτώ¬ 
ματα, όπως άρθρο 40 παράγραφος 11,12, 13,16, 17, 18, 
19, 20 του παρόντος, καθώς και όσα διαπράττονται καθ’ 
υποτροπή. 

ε) Η οριστική απόλυση. Επιβάλλεται όταν ο εργαζόμε¬ 
νος: 

- διαπράξει ένα από τα ποινικά αδικήματα, που αποτε¬ 
λούν κώλυμα πρόσληψης όπως άρθρο 29, του παρόντος. 

- Όπως παράπτωμα άρθρου 40 παραγρ. 11,19, του πα¬ 
ρόντος. 

- να τιμωρηθεί τρεις (3) φορές σε ένα έτος με ποινή προ¬ 
στίμου ή προσωρινής παύσης ή και τα δύο είδη ποινής. 

Άρθρο 43 

Πειθαρχικά παραπτώματα και δίωξη αυτών 

1. Η δίωξη και τιμωρία των πειθαρχικών παραπτωμάτων 
αποτελεί υπηρεσιακό καθήκον των πειθαρχικών οργά¬ 
νων. 

2. Δεν επιτρέπεται δεύτερη δίωξη για το ίδιο πειθαρχικό 
παράπτωμα. 

3. Η πειθαρχική διαδικασία είναι αυτοτελείς και ανεξάρ¬ 
τητη από την πειθαρχική ή άλλη δίκη. 

4. Για κάθε πειθαρχικό παράπτωμα επιβάλλεται μία μό- 

νο πειθαρχική ποινή. Σε κάθε εργαζόμενο με την ίδια πει¬ 
θαρχική απόφαση επιβάλλεται μία μόνο ποινή. 

5. Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζόμενου, το ύψος 
της υλικής ή ηθικής βλάβης που έχει υποστεί η Επιχείρη¬ 
ση, καθώς τυχόν υποτροπή ή συρροή παραπτωμάτων. 

6. Σε περίπτωση συρροής παραπτωμάτων επιβάλλεται 
η ποινή, που αντιστοιχεί στο βαρύτερο παράπτωμα. 

7. Ο Πρόεδρος του Διοικητικού Συμβουλίου μπορεί με 
απόφασή του, να αναθέτει, σε ένα από τα μέλη του ή στο 
Διευθυντή ή σε έναν από τους Τμηματάρχες την διενέρ¬ 
γεια Ένορκης Διοικητικής Εξέτασης (ΕΔΕ), με σαφείς εν¬ 
δείξεις για την διάπραξη πειθαρχικού παραπτώματος. Ο 
αναλαμβάνων το έργο αυτό πρέπει σε ένα μήνα να υπο¬ 
βάλλει στον Πρόεδρο, το σχετικό πόρισμά του. 

Άρθρο 44 

Πειθαρχικά όργανα 

1. Πειθαρχικά όργανα είναι: 

α) Οι Προϊστάμενοι Τμημάτων, για το προσωπικό που 
υπάγεται στα. 

Τμήματάτους. 

β) Ο Διευθυντής για όλο το προσωπικό. 

γ) Το Διοικητικό Συμβούλιο (Δ.Σ.). 

2. Ο Διευθυντής και οι Προϊστάμενοι των Τμημάτων 
μπορούν να επιβάλλουν τις πειθαρχικές ποινές της προ¬ 
φορικής ή έγγραφης επίπληξης και του προστίμου παρα¬ 
κράτησης των αποδοχών. 

- Μέχρι πέντε (5) εργάσιμων ημερών οι Προϊστάμενοι 
των Τμημάτων. 

- Μέχρι δέκα (10) ημερών ο Διευθυντής. 

3. Το Διοικητικό Συμβούλιο μπορεί να επιβάλλει όλες τις 
ποινές, που προβλέπονται από το άρθρο 41, δηλ. από την 
προφορική παρατήρηση μέχρι και την οριστική απόλυση. 

4. Οι πειθαρχικές παραβάσεις των Προϊσταμένων Τμημά- 
των τιμωρούνται με απόφαση του Διοικητικού Συμβουλίου 
της Επιχείρησης, ύστερα από εισήγηση του Διευθυντή. 

5. Οι πειθαρχικές παραβάσεις του Διευθυντή τιμωρού¬ 
νται με απόφαση του Συμβουλίου, ύστερα από εισήγηση 
του Προέδρου της Επιχείρησης. 

6. Το Διοικητικό Συμβούλιο εξετάζει σε πρώτο μεν βαθ¬ 
μό τα στην αρμοδιότητά του υπαγόμενα πειθαρχικά πα¬ 
ραπτώματα, σε δεύτερο δε βαθμό τις κατά των αποφάσε¬ 
ων των άλλων πειθαρχικών οργάνων. 

7. Οι τιμωρημένοι με προσωρινή ή οριστική απόλυση τί¬ 
θενται εκτός υπηρεσίας αμέσως μόλις τους κοινοποιηθεί 
η τελεσίδικη απόφαση. 

Άρθρο 45 

Απολογία 

1. Με εξαίρεση τηνπροφορική ή έγγραφη παρατήρηση, 
πειθαρχική ποινή δεν επιβάλλεται χωρίς προηγούμενη, 
έγγραφη και επί αποδείξει, κλήση του πειθαρχικά διωκό¬ 
μενου σε απολογία. 

2. Η εξέταση του διωκόμενου κατά το στάδιο της ΕΔΕ 
δεν αναπληρώνει την κλήση σε απολογία. 

3. Στην κλήση σε απολογία καθορίζεται σαφώς το απο¬ 
διδόμενο πειθαρχικό παράπτωμα και τάσσεται προθε¬ 
σμία πέντε (5) ημερών σε απολογία. Εάν η προθεσμία αυ¬ 
τή παρέλθει, χωρίς ο διωκόμενος να καταθέσει την απο¬ 
λογία του, το πειθαρχικό όργανο προχωρεί στην έκδοση 
της απόφασης. 


4. Η αιτιολογία υποβάλλεταιεγγράφως καιπαραδίδεται 
με απόδειξη στο όργανο που καλεί σε αιτιολογία. Ενώπιον 
του Δ.Σ. επιτρέπεται στο διωκόμενο και η προφορική συ¬ 
μπληρωματική απολογία. 

5. Πριν από την απολογία, ο διωκόμενος έχει δικαίωμα 
να λάβει γνώση του φακέλου της πειθαρχικής υπόθεσης. 

Άρθρο 46 

Πειθαρχικές αποφάσεις 

1. Η πειθαρχική απόφαση διατυπώνεται έγγραφα και σε 
αυτή μνημονεύονται ο τόπος και ο χρόνος έκδοσης της, η 
σύνθεση του πειθαρχικού οργάνου, τα στοιχεία του κρι- 
νόμενου, τα πραγματικά περιστατικά και στοιχεία, από τα 
οποία αποδεικνύεται ο τόπος και ο χρόνος τέλεσης του 
παραπτώματος από τον διωκόμενο, η υποβολή ή όχι απο¬ 
λογίας, η αιτιολογία της απόφασης, η γνώμη της τυχόν 
μειοψηφίας και η απαλλαγή του διωκόμενου ή ποινή που 
του επιβάλλεται. 

2. Η απόφαση υπογράφεται από το όργανο που την εκ¬ 
δίδει και, όταν εκδίδεται από το Δ.Σ. από τον Πρόεδρο και 
το Γραμματέα. 

3. Αντίγραφο της απόφασης κοινοποιείται, με απόδειξη, 
σε αυτόν που επιβλήθηκε η ποινή και από την επίδοσή της 
αρχίζει η δεκαήμερη προθεσμία για την άσκηση έφεσης 
εναντίον της. 

4. Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο, που 
τιμωρήθηκε με ποινή οριστικής απόλυσης να ζητήσει, με 
αίτησή του, την επανάληψη της πειθαρχικής διαδικασίας 
από το Δ.Σ. Σε κάθε δε περίπτωση ουδεμίας δικαιούται 
αποζημίωσης ή αποδοχών υπερημερίας. 

Άρθρο 47 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται εάν πε¬ 
ράσουν δύο χρόνια από τον χρόνο τέλεσής τους, εφόσον 
έγιναν γνωστά στα πειθαρχικά όργανα. 

2. Πειθαρχικό παράπτωμα, που αποτελεί και ποινικό 
αδίκημα, δεν παραγράφεται πριν παραγραφεί το ποινικό 
αδίκημα. Στην περίπτωση αυτή, οι πράξεις της ποινικής 
διαδικασίας διακόπτουντην παραγραφή του πειθαρχικού 
παραπτώματος. 

3. Η παραγραφή προγενέστερου πειθαρχικού παραπτώ¬ 
ματος διακόπτεται για όσο χρόνο διαρκεί η πειθαρχική δια¬ 
δικασία, που κινήθηκε για μεταγενέστερο παράπτωμα. 

4. Πειθαρχικό παράπτωμα, που έχει παραγραφεί και δια¬ 
πιστώνεται κατά την διερεύνηση άλλου παραπτώματος, 
λαμβάνεται υπόψη για το μέγεθος της επιβλητέας ποινής. 

5. Όταν ασκηθεί πειθαρχική δίωξη με κλήση σε απολο¬ 
γία, το παράπτωμα παραγράφεται αν, μέσα σε ένα έτος 
από την κλήση σε απολογία δεν εκδοθεί απόφαση πει¬ 
θαρχικού οργάνου. 

ΤΜΗΜΑ Η' 

ΑΠΟΑΥΣΗ ΠΡΟΣΩΠΙΚΟΥ 
ΛΥΣΗ ΕΡΓΑΣΙΑΚΗΣ ΣΧΕΣΗΣ 

Άρθρο 48 

Αυτοδίκαιη λύση της εργασιακής σύμβασης 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζόμε- 

νος θα συμπληρώσει όλες τις προϋποθέσεις για συντα- 
ξιοδότηση λόγω γήρατος, όπως αυτές καθορίζονται και 
απαιτούνται από τους ισχύοντες κάθε φορά Νόμους. Ο 
εργαζόμενος που επιθυμεί την συνέχιση της εργασιακής 
σχέσης μπορεί να παραμείνει μετά από αίτηση του και 
έγκριση του Διοικητικού Συμβουλίου. 

2. Αν ο εργαζόμενος παρά τη συμπλήρωση του ορίου 
ηλικίας δεν συμπληρώσει τις απαιτούμενες ημέρες εργα¬ 
σίας για την συνταξιοδότησή του, το Διοικητικό Συμβού¬ 
λιο, μετά από αίτησή του, μπορεί να παρατείνει την εργα¬ 
σιακή σύμβαση μέχρι την συμπλήρωση των ημερών αυ¬ 
τών, όχι όμως πέρα από το 70ο έτος ηλικίας του και 
εφόσον το επιτρέπει η υγεία του. 

3. Εργαζόμενοι που αποχωρούν λόγω απόλυσης, συ- 
νταξιοδότησης ή θανάτου δικαιούται αποζημίωση σύμ¬ 
φωνα με το Ν. 2112/20. 

Άρθρο 49 

Απόλυση Τακτικού Προσωπικού 

Το τακτικό προσωπικό της Επιχείρησης απολύεται με 
απόφαση του Διοικητικού Συμβουλίου και ύστερα από 
γραπτή καταγγελία της σύμβασης στις ακόλουθες περι¬ 
πτώσεις: 

- Αν του επιβληθεί η πειθαρχική ποινή της οριστικής 
απόλυσης. 

- Αν απουσιάσει αδικαιολόγητα από την Υπηρεσία του 
επί δέκα (10) συνεχείς εργάσιμες ημέρες ή είκοσι δύο (22) 
εργάσιμες ημέρες συνολικά μέσα στο ίδιο έτος. 

Αδικαιολόγητη απουσία είναι όταν δεν ενημερώνεται η 
υπηρεσία εγγράφως εντός 2 ημερών από την ημερομηνία 
απουσίας του. 

• Ο εργαζόμενος απολύεται ή αποχωρεί από την εργασία 
του σε περίπτωση σωματικής ή πνευματικής ασθένειας που 
τον καθιστά ανίκανο για εργασία. Η ανικανότητα πιστοποι¬ 
είται με γνωμάτευση της αρμόδιας επιτροπής του ΙΚΑ. 

Άρθρο 50 

Παραίτηση προσωπικού 

1. Το προσωπικό που υπηρετεί στην Επιχείρηση δικαι¬ 
ούται να παραιτηθεί οποτεδήποτε, με υποβολή γραπτής 
δήλωσης στο Διοικητικό Συμβούλιο της επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα (30) ημερών από τη έκδοση της από¬ 
φασης του Διοικητικού Συμβουλίου ή μετά την πάροδο 
σαράντα πέντε (45) ημερών από την υποβολή της αίτησης 
και την παράλειψη του Διοικητικού Συμβουλίου να εκδώ- 
σει απόφαση. 

3. Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζόμενου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμοτή¬ 
των που έχουν σχέση με την εργασία του. 

4. Ο παραιτούμενος υπάλληλος δεν μπορεί να εγκατα- 
λείψειτην θέση του πριν παρέλθει ο χρόνος λύσης της ερ¬ 
γασιακής σύμβασης, μέσα στον οποίο είναι υποχρεωμέ¬ 
νος να τακτοποιήσει κάθε διαχειριστική, οικονομική ή άλ¬ 
λου είδους εκκρεμότητα με την επιχείρηση. 

Άρθρο 51 

Κίνητρα Εθελούσιας Εξόδου 

1. Το προσωπικό της επιχείρησης, με σκοπό την διευκό¬ 


λυνση της επιχείρησης για την ανανέωση του προσωπι¬ 
κού της, εφόσον, τεθεί από την Επιχείρηση σε συνεργα¬ 
σία με τους εργαζόμενους και εφόσον συντρέχουν οι 
προϋποθέσεις για την συνταξιοδότηση του, έχει τη δυνα¬ 
τότητα να αποχωρεί οικειοθελώς από την εργασία του 
πριντην συμπλήρωση του ανωτάτου ορίου ηλικίας για συ- 
νταξιοδότηση. 

2. Στην περίπτωση αυτή καταβάλλεται ως κίνητρο πρό¬ 
σθετη αποζημίωση της οποίας το ύψος και ο τρόπος κα¬ 
ταβολής καθορίζονται με απόφαση του Διοικητικού Συμ¬ 
βουλίου της Επιχείρησης. 

3. Η απόφαση του Διοικητικού Συμβουλίου πρέπει να εί¬ 
ναι γενική και να προβλέπει την καταβολή της ανωτέρω 
αποζημίωσης ομοιόμορφα σε όλο το προσωπικό. 

ΚΕΦΑΛΑΙΟ Ζ' 

ΑΛΛΕΣ ΔΙΑΤΑΞΕΙΣ. 

Άρθρο 52 

Μετάταξη προσωπικού που κατέχει οργανικές θέσεις 

1. Μεταβολή του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται από το 
Διοικητικό Συμβούλιο της Επιχείρησης ύστερα από αίτη¬ 
ση του ενδιαφερομένου, εφόσον υπάρχει κενή οργανική 
θέση και ο μετατασσόμενος έχει τα προσόντα για την κα¬ 
τάληψη θέσης στην οποία μετατάσσεται. 

2. Για την μετάταξη θα πρέπει να εκφράσουν γραπτώς 
τις απόψεις τους ο Διευθυντής της Επιχείρησης και ο 
Προϊστάμενος Τμήματος στην οποία ανήκει ο εργαζόμε¬ 
νος. 

3. Οι υπάλληλοι μετατάσσονται με τον μισθό που αμεί¬ 
βονται κατά την ημερομηνία της μετάταξης. 

Αν ο μισθός στον οποίο μετατάσσονται είναι ανώτερος 
του μισθού που κατέχει, μετατάσσεται με το μισθό αυτό. 

Άρθρο 53 

Μετακίνηση προσωπικού 

1. Η οριστική μετακίνηση του προσωπικού από το ένα 
Τμήμα στο άλλο δεν επιτρέπεται. 

2. Επιτρέπεται η προσωρινή μετακίνηση του προσωπι¬ 
κού από Τμήμα σε Τμήμα για εξυπηρέτηση πρόσκαιρων 
έκτακτων αναγκών της επιχείρησης. Η προσωρινή μετα¬ 
κίνηση γίνεται με απόφαση Προέδρου, κατόπιν εισήγη¬ 
σης τους Διευθυντή αφού προηγουμένως γίνει σχετική 
πρόταση των Τμημάτων για την ανάγκη που την επέβαλλε 
και την διάρκεια παραμονής του εργαζόμενου στην νέα 
θέση. Ο χρόνος αυτός δεν μπορεί να υπερβεί τους έξι μή¬ 
νες και δεν επιτρέπεται η επανάληψή της πριν περάσει 
ένα έτος. 

Άρθρο 54 

Εβδομαδιαία κανονική απασχόληση προσωπικού 

1. Το προσωπικό της Επιχείρησης εργάζεται εφαρμό¬ 
ζοντας την εκάστοτε ισχύουσα νομοθεσία ακολουθώντας 
την ισχύουσα νομοθεσία του Οργανισμού Τοπικής Αυτο¬ 
διοίκησης. 

2. Το προσωπικό της Επιχείρησης εφαρμόζει τις ημέρες 
επίσημης αργίας και ημιαργίας που ακολουθεί ο Δήμος 
Αγιάς. 

3. Για το προσωπικό που απασχολείται πραγματικά τις 
Κυριακές ή τις ημέρες αργίας σύμφωνα με την προηγού- 

μενη παράγραφο, εφαρμόζονται οι εκάστοτε ισχύουσες 
διατάξεις της εργατικής νομοθεσίας. 

Άρθρο 55 

Ζημιές - Κάλυψη υπευθύνων 

1. Κάθε ζημιά που προκαλείται στην επιχείρηση από βα¬ 
ριά αμέλεια των εργαζομένων ή κακή εκτέλεση της ανατι¬ 
θέμενης υπηρεσίας μπορεί να καταλογιστεί ολόκληρη ή 
μέρος της στον υπεύθυνο για την ζημιά με απόφαση του 
Διοικητικού Συμβουλίου. 

2. Σε κάθε περίπτωση ατυχήματος, με απόφαση του Δι¬ 
οικητικού Συμβουλίου μπορεί να καλυφθεί μέρος ή σύνο¬ 
λο των δικαστικών εξόδων και εν γένει δαπανών του υπευ¬ 
θύνου της Επιχείρησης που θα απαγγελθεί σε βάρος του 
ποινική κατηγορία, αν το ατύχημα οφείλεται σε ανώτερη 
βία ή σε συγγνωστή αμέλεια άσχετα από την τελική κρίση 
του δικαστηρίου. 

3. Σε περίπτωση εργατικού ατυχήματος κατά την διάρ- 
κειατωνεκτελούμενωνέργων, η Επιχείρηση αναλαμβάνει 
την κάλυψη των επιβλεπόντωντων έργων υπαλλήλωντης, 
με τις προϋποθέσεις της παραγράφου 2 του παρόντος. 

Άρθρο 56 
Ορισμός βάρδιας 

Ο ορισμός βάρδιας γίνεται με απόφαση του Προέδρου 
του Διοικητικού Συμβουλίου κατόπιν εισήγησης του Διευ¬ 
θυντή ή Προϊσταμένου του Τεχνικού Τμήματος με τις νό¬ 
μιμες εγκρίσεις από τις ανάλογες υπηρεσίες. 

Άρθρο 57 

Υπερωριακή απασχόληση 

1. Η υπερωριακή απασχόληση επιτρέπεται για την αντι¬ 
μετώπιση εκτάκτων και επειγουσών αναγκών και αποφα- 
σίζεται από τον Διευθυντή και θα αμείβεται σύμφωνα με τις 
εκάστοτε διατάξεις της ισχύουσας εργατικής νομοθεσίας. 

2. Κατάτηνημέρατης ανάπαυσης ο εργαζόμενος οφείλει 
να απασχοληθεί αν κληθεί από την Υπηρεσία λόγω εξαιρε¬ 
τικής υπηρεσιακής ανάγκης που δε μπορεί να αναβληθεί. 

Στην περίπτωση αυτή χορηγείται άλλη μέρα ανάπαυ¬ 
σης που καθορίζεται από την Υπηρεσία. Αντο μέτρο αυτό 
δεν είναι εφαρμόσιμο λόγω αδυναμίας αναπλήρωσης κα¬ 
ταβάλλεται σε αυτόν ωριαία αμοιβή που ορίζεται από την 
ισχύουσα εργατική νομοθεσία. 


3. Η λειτουργία και η αποζημίωση των εργαζομένων της 
επιφυλακής θα ορίζονται με απόφαση του Διοικητικού 
Συμβουλίου. 

Άρθρο 58 

Ερμηνεία του παρόντος Οργανισμού 

1. Θέματα οργάνωσης και λειτουργίας της Δ.Ε.Υ.Α.Α. 
που δεν ρυθμίζονται με τον παρόντα οργανισμό επιλύο¬ 
νται σύμφωνα με την ισχύουσα κάθε φορά νομοθεσία που 
διέπει τις Επιχειρήσεις Ύδρευσης - Αποχέτευσης των 
Ο.Τ.Α. α' βαθμού. 

2. Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Διοικητικού Συμβου¬ 
λίου της Επιχείρησης. 

3. Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

4. Μετά την έγκριση του Οργανισμού πρέπει να χορη¬ 
γηθεί με απόδειξη παραλαβής ένα αντίγραφό του σε κά¬ 
θε εργαζόμενο. 

5. Αντίγραφο πρέπει να χορηγείται με απόδειξη παρα¬ 
λαβής και σε κάθε νεοπροσλαμβανόμενο εργαζόμενο στο 
τακτικό προσωπικό. Η υπογραφή της απόδειξης παραλα¬ 
βής του αντιγράφου του Οργανισμού έχει την αναμφι¬ 
σβήτητη έννοια ότι ο εργαζόμενος έλαβε πλήρη γνώση 
του και τον αποδέχεται σαν εργασιακή σύμβαση. 

Άρθρο 59 

Ισχύς του Οργανισμού 

Ο Οργανισμός αυτός θα αρχίσει να ισχύει αμέσως μετά 
την έγκρισή του από τα αρμόδια όργανα. 

Άρθρο 60 
Τελική Διάταξη 

Από τις διατάξεις αυτές της απόφασης προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου Ιδιωτικού Δικαίου της Δημοτικής Επιχείρησης 
Ύδρευσης - Αποχέτευσης Αγιός (Δ.Ε.Υ.Α.Α.), ύψους 
30.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 25 Ιουνίου 2001 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΐ- 9 γ 
Θ-ΓΠ3Ν: \Λ/θβηη35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031) 423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 Θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙθγπθΙ 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρΤΑΠΕΤ 3512 



δρχ- 

θυΐΌ 

δρχ- 

θυτο 

δρχ- 

ΘυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 Θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























